"Danas je jasna volja građana Kosova za nezavisnu i suverenu državu. Održan je referendum, a Izražena je jasna volja 17. februara 2008, koja je tada zapečaćena presudom Međunarodnog suda pravde. I danas, ako pitamo građane Kosova, uverena sam da oni u to veruju", porucila je Osmani, prenosi Indeks onlajn.\nOna kaže da iz više razloga "nacionalno ujedinjenje ne vidi kao alternativu".\n"Prvo, i Kosovo i Albanija biće deo EU. Drugo, za nas je Kosovo stalni projekat i treće je što i Kosovo i Albaniju vidim kao uspešne u medunarodnoj zajednici slobodnih zemalja, koje ne isključuju jedna drugu", istakla je Osmani.\nRama bi trebalo da sarađuje sa Prištinom\nOsmani je istakla da se protivi balkanskom "mini Šengenu" i smatraju da je premijer Vlade Albanije, Edi Rama, o tome najpre trebalo da razgovara sa Prištinom.\nOsmani, prema pisanju prištinskog Telegrafija, tvrdi da će ta inicijativa propasti, kao i da će doneti probleme Prištini u odnosima sa Beogradom, pre svega ekonomske, ali i po pitanju namere nove vlade da uspostavi recipročnu saradnju sa Srbijom.\n"Mi kao DSK izjavili smo da ne podržavamo takav stav. Takođe sam rekla, kada je održan prvi sastanak u Novom Sadu, da mi nije jasno zašto je ta inicijativa pokrenuta sa Srbijom bez pristanka drugih država, a posebno Kosova. Kosovo, predviđeno DSK-om, odbacilo je slične ideje", rekla je Osmani.\nPrema njenim rečima, Priština ne može da se priključi toj inicijativi sa Srbijom, koja, kako tvrdi, "šalje visoke državne zvaničnike na Kosovo da izazivaju incidente".\nKomentarišući izjavu albanskog premijera Rame da pokrenuta inicijativa podrazumeva saradnju sa onim zemljama koje to žele i da je reč o projektu koji stvara zajednčki prostor za slobodno kretanje građana, roba, i usluga, Osmani kaže da je sve to predviđeno Berlinskim procesom i da ne vidi razlog da se duplira nešto što je, kako je rekla, "šest država regiona već dogovorilo".\n"Nema dogovora o inicijativi sa samo tri države, bez konsultacija sa drugim državama, o čemu nema ni dokumenta koji bi detaljno objasnio šta ova inicijativa podrazumeva", rekla je Osmanijeva.\nKada je reč o učešću Albanije u toj inicijativi, Osmanijeva veruje da je ona osmišljena da bi nanela štetu Prištini.\n"Verujem da su umešani zbog inicijative koja bi naštetila državi Kosovo", rekla je Osmanijeva i dodala da smatra da Rama nije trebalo u tome da učestvuje, kao i da je trebalo najpre o tome da razgovara sa Prištinom.\n"Mislim da bi trebalo da sednemo kao dve države i jasnije objasnimo premijeru Albanije zašto mislimo da takva inicijativa nije u interesu Kosova", kazala je Osmanijeva.


Izvor: SrbijaDanas.com, 14.Okt.2019, 06:50\nNovac je posle sahrane našao sin Raje kaztimirovića, Nenad.\nU kući raje Kazimirovića (72), ubijenog 7. avgusta na svom imanju u Jabukovcu, kada su likvidirane i njegova majka, sestra i sestričina, bilo je novca, a kako prenose mediji, osumnjičeni za zločin Davor Pernić (35) nije uspeo da nađe novac skriven u prostoriji u podrumu.\nKako prenose mediji, novac je posle sahrane našao sin Raje kaztimirovića, Nenad. On je našao na desetak hiljada evra, o čemu je obavestio policiju, dok je osumnjičeni za četvorostruko ubistvo Pernić iz kuće žrtve odneo ukupno 500 evra.\n- Rajin sin Nenad, koji sa porodicom živi u Austriji, organizovao je sahranu oca i babe Dragice na lokalnom groblju u Jabukovcu....


Izmene zakona štite državne šume\nBeta 21. oktobra 2015. 13:05\nMinistarka poljoprivrede Srbije Snežana Bogosavljević Bošković ocenila je danas da bi izmene Zakona o šumama trebalo znatno da doprinesu unapređenju stanja u srpskom šumarstvu.\nObrazlažući predlog tog zakona pred poslanicima u Skupštini Srbije, ona je istakla da je to veoma važan zakon i da se predloženim izmenama ide u susret budućem stanju, kako bi se predupredili eventualni problemi u budućnosti.\nBogosavljević Boškovićeva je napomenula da su šume uvek bile bitan faktor razvoja države i da stanje šuma predstavlja ogledalo njenog kulturnog i istorijskog razvoja.\n„Ukupna površina šuma u Srbiji je 2.252.400 hektara, a stepen šumovitosti 29,1 odsto“, rekla je ministarka poljoprivrede, ističući da je poslednjih godina povećana šumovitost Srbije.\nPrema njenim rečima, u izradi izmena došlo se do gorućih problema, pa se izmenama postepeno rešavaju problemi u očuvanju, zaštiti, korišćenju i raspolaganju šumama i šumskim zemljištem, pitanje nadzora i druga pitanja od značaja radi ostvarivanja ciljeva postavljenih strategijom o razvoju šumarstva.\nBogosavljević Boškovićeva je rekla da je Zakon o šumama iz 2010. doneo neka poboljšanja, ali i da je ustanovljeno da postoje i odredjen nedostaci, koji su prouzrokovali negativne efekte.\nPrema njenim rečima, kao poseban problem uočena je pojava pustošenja i degradiranja državnih šuma koje nemaju korisnika.\nKako je navela, u postupcima privatizacije raznih preduzeća šume su izuzete, pa se nekoliko desetina hiljada hektara državnih šuma, kojima ne gazduje niko, našlo na na udaru šumokradica.\nPredložene izmene, istakla je ministarka, uspostavljaju pravni osnov da Vlada Srbije na predlog Minsitarstva odredi korisnika tih šuma koji će ih čuvati od nezakonitog korišćenja.Istakla je da je izmenama predviđeno da se utvrdi poreklo drveta u prometu, da se pojačavaju ovlašćenja inspektora u toj oblasti, kao i da se kaznene odredbe prošire.\nMerkel: Trgovinski sporazum po svaku cenu nije opcija za EU\nPad slovenčkog BDP-a u trećem kvartalu 2,6% međugodišnje\nIndustrijska proizvodnja u oktobru porasla za 1,9 odsto


Istinomer: Novogodišnji koncerti u Beogradu 495 hiljada evra - Društvo - Dnevni list Danas\nPočetna » Društvo » Istinomer: Novogodišnji koncerti u Beogradu 495 hiljada evra\nIstinomer: Novogodišnji koncerti u Beogradu 495 hiljada evra\n1Piše: Danas Online 06. decembra 2018. 23.54 Izmenjeno: 23.59\nKoliko su zabavu platili, građani će ipak saznati tek u februaru sledeće godine, kada će biti objavljeni troškovi svih novogodišnjih manifestacija koje se održavaju na različitim lokacijama u gradu, a koje se zajedno nazivaju “Beogradska zima”. O planiranoj ceni koncerata možemo saznati iz plana javnih nabavki Centra beogradskih festivala (CEBEF), piše Istinomer.\nNaime, u prvobitnom planu javnih nabavki za nastupe umetnika tokom novogodišnjih praznika predviđen je 21 milion dinara bez PDV-a (176 hiljada evra), što je slična cena kao što je bila za prethodni doček, kada su koncerti koštali 22,5 miliona dinara (189 hiljada evra) bez PDV-a (prateći i glavni program zajedno).\nMeđutim, 22. novembra, CEBEF menja plan javnih nabavki, pa i predviđenu cenu – sada novogodišnje nastupe cene čak 59 miliona dinara bez PDV-a, što je više od 495 hiljada evra. Dakle, ovogodišnji doček trebalo bi da bude više od dva i po puta skuplji nego prethodni. Takođe, prema planu tender je trebalo da bude raspisan u novembru, a ugovori dodeljeni u decembru.\nIstinomer podseća da izveštaj o troškovima “Beogradske zime”, najavljivan je i 2017. godine za februar, ali se tada nije pojavio.\nU martu je na sajtu grada objavljena vest da je izveštaj objavljen i da ga je usvojio Organizacioni odbor manifestacije “Beogradska zima”. Međutim, umesto zvaničnog izveštaja, javnost je jedino imala priliku da vidi spisak pobrojanih troškova koji liči na spisak za kupovinu i sabrane prihode u koje se ne zna šta je uključeno niti koja se metodologija tom prilikom koristila. Takođe, veliku pažnju je privukla i činjenica da se na spisku troškova nije se našla ni novogodišnja rasveta koja je bila veliki deo rashoda.\n07. decembra 2018. u 08.54\nE a najveća glupost su filmske projekcije na trgu za doček… Ljudi će kao da izadju na trg na minus pet da stoje, pošto da sednu ne mogu, ispred nekog ekrana i gledaju film dva sata dok pijana balavurdija baca petarde i provodi se uz dreku Harisa Džinovića sa obližnje bine… Koncerti imaju smisla ali bioskop na otvorenom…?


Stanković: Sramotna reakcija vlasti na štrajkove radnika - NOVA stranka\n18.07.2017 Press služba 0\nDa sam na mestu ministara ili postavljene predsednice Vlade Srbije, bilo bi me sramota da se, nakon izjava datih tokom jučerašnjeg dana, ujutru pogledam u ogledalo. Izjave o „politički motivisanom štrajku radnika Fijata, lošoj nameri radnika, o tome kako treba malo više da vole svoju zemlju, da razmišljaju i o onim drugima“, vrhunac su osionosti i licemerja.\nIzreći ovako nešto javno pred kamerama, ljudima koji rade za 250 ili 300 evra mesečno u 2017. godini u jednoj evropskoj zemlji, krajnje je bezobzirno i bezobrazno! Radnici FCA, ali i mnogih drugih firmi u Srbiji, rade vrlo često bez doplata za prekovremeni rad, bez toplog obroka, bez dodataka za prevoz, bez prava koje imaju njihove kolege u ostalim evropskim zemljama. Rade za 250-300 evra mesečno zato što nemaju drugi izbor. Poniženi su, obespravljeni i apsolutno ignorisani od strane države i resornog ministarstva koje treba da brine o njima.\nDa apsurd bude veći, umesto da se država koje je značajan suvlasnik u FCA Srbija, bori za bolje uslove rada kod partnera u kragujevačkoj fabrici automobila, kada već neće ili ne sme u fabrikama gde nije suvlasnik, iako je zakon i ustav obavezuju da se bori za sve radnike koji rade u privatnom sektoru, predsednik, premijerka i ministri pokušavaju da zastraše štrajkače porukama kako sutra možda neće raditi ni za te pare. I da ih odgovore od borbe za osnovnu civilizacijsku vrednost – pravo na pristojan život zavređen sopstvenim radom.\nDa, štrajkovi u Fiatu, Goši, Ratku Mitroviću i ostalim firmama su politički motivisani. Politički zahtev tih ljudi je istovremeno njihov egzistencijalni zahtev. A to je da oni za svoj pošten rad budu dovoljno plaćeni i da sa svojim porodicama žive život dostojan te Srbije za koju se na sva usta priča da je lider u regionu i kojom treba da se ponose, a trenutno su daleko od toga.\nAleksandar Stanković, potpredsednik Nove stranke\nPrethodna vest\tAnketni odbor da ispita nezakonito oduzimanje dozvole za rad Takovo osiguranju Sledeća vest\t[VIDEO] Intervju sa Zoranom Živkovićem za Inicijativu Spika


Najavljen nestanak ruševina: Mostar se ujedinio jer želi biti Evropska prijestolnica kulture 2024. - Klix.ba\n10.10.2018. u 12:27\nMostar se ujedinio i premostio sve barijere kako bi postao bolji za život svojih građana, ali i za kandidaturu za Evropsku prijestolnicu kulture 2024. Na današnjoj konferenciji za medije prezentirana je mostarska kandidatura "Sve je premostivo", kao i izložba dječijih radova "Ja sam most" nastalih tokom rada na projektu kandidature.\nMostarski gradonačelnik Ljubo Bešlić smatra da Mostar ovim dobiva jedan novi prosperitet, da dokazuje potencijal kreativnih ljudi te mogućnost premoštavanja brojnih barijera koje stoje između njih.\n"Svi su dali maksimum, unijeli su sebe u projekt. Nadam se da će ovu našu energiju prepoznati Evropska komisija, da će oni shvatiti da u Mostaru postoji želja da se živi bolje. Unutar ovog projekta mi smo izgradili koheziju građana, ljudi su radili, susretali se... Iz ovog projekta mogu doći i nova sredstva za naš grad", kazao je Bešlić.\nOn je naglasio da je siguran da će, ako država prepozna ovaj mostarski potencijal, biti urađene brojne stvari te da će Mostar do 2024. godine biti grad bez ruševina. Kazao je i kako su sve političke stranke podržale projekt, da to kompenzira nepostojanje Gradskog vijeća, da prisustvo svih direktora kulturnih institucija svjedoči o jedinstvu.\nInga Dragoje-Mikulić, voditeljica Službe za kulturu Grada Mostara, kazala je kako ova kandidatura ne bi bila moguća da u budžetu nisu rezervisana potrebna sredstva.\n"Startegija razvoja kulture koju je napravio Vjekoslav Domljan je vrlo važna jer mi sada imamo sve programe predviđene do 2026. godine. Mi se takmičimo s Banjom Lukom, ali imamo svoje adute. Kandidatura "Sve je premostivo" sadržana je od četiri posebna segmenta. Prva nosi naziv "Urbana sinapsa" i osmišljena je kao povezivanje grada s građanima, druga je "Mostar u koferu" koja je namijenjena svima onima koji su otišli ili se spremaju otići. Treća linija je "Svjetlo Hercegovine", jer ne može Mostar sam, računamo na Trebinje, Livno, Konjic... Četvrta linija je "Kvantni skok" koja podrazumijeva nove programe", kazala je Dragoje-Mikulić.\nAlmir Mujkanović, član tima koji je radio na kandidaturi i direktor Narodnog pozorišta Mostar, kaže kako je u ovom dokumentu komprimirana sva kreativna energija ljudi kulturne scene Mostara.


Ekipa koja je osvojila drugo mesto i finale za srpski tim na takmičenju Pravosudnih akademija Evrope - Izvor: Pravosudna akademija\nOsvajanjem drugog mesta u svojoj grupi, srpski tim ušao je u finale THEMIS 2020 takmičenja koje je zakazano za novembar ove godine u Bonu. Srpski tim će se tom prilikom sastati sa kolegama iz Italije i Francuske.\nPolufinalno takmičenje je trebalo da se održi u Barseloni, od 07. do 10. jula, ali usled svetske pandemije, ekipe pravosudnih akademija su se ovaj put nadmetale u on-line formi. Ovaj vid takmičenja je bio izazovniji, jer je svaka ekipa, pored pisanog rada, trebalo da osmisli i pripremi i njegovu video prezentaciju, te da na kraju putem video linka odgovara na pitanja protivničkih ekipa ičlanova stručnog žirija. Takmičenje je organizovano na engleskom jeziku.\nDrugo mesto i finale za srpski tim na takmičenju Pravosudnih akademija Evrope - Izvor: Pravosudna akademija\nSrpska ekipa napisala je i prezentovala rad pod nazivom "Pronalaženje ravnoteže između nepristrasnosti i slobode govora sudije" kojim je pobrala simpatije žirija, kako za univerzalnost teme, tako i za originalnost načina razmatranja etičkih pitanja. Posebno je pohvaljena video prezentacija rada našeg tima kroz koju su, između ostalog, predstavljeni evropski standardi iz ove oblasti i relevantna praksa Evropskog suda za ljudska prava. Dodatni uspeh je odluka žirija da pisani rad srpskog tima bude objavljen u ovogodišnjem THEMIS žurnalu, u kome je mesto rezervisano samo za najuspešnije obrađene teme.\nTHEMIS takmičenje, inače, okuplja pravosudne akdemije širom Evrope koje se svake godine nadmeću u kategorijama građansko, krivično, porodično pravo, sudijska etika i dostupnost pravdi. O kakvom je uspehu reč, najbolje govori podatak, da su se ove godine, pored Srbije u konkurenciji našle Akademije iz Mađarske, Poljske, Francuske (dva tima), Litavnije (dva tima), Estonije, Rumunije, Portugalije (dva tima), Bosne i Hercegovine, Hrvatske, Italije, Albanije i Španije.\nVideo prezentaciju rada srpskog tima\nOznake THEMIS\tPravosudna akademija\tEJTN\ttakmičenje


Partizan CSKA: Tri šanse za senzaciju\nB92\t27.11.2008 05:01\nPartizan je u poslednjim sekundama imao čak tri pokušaja za pobedu, ali su Rašić, Rakočević i Tripković promašili i CSKA je zabeležio pobedu. Milenko Tepić bio je najefikasniji u Partizanu sa 14 poena. Pored njega jedioni dvocifreni igrač u domaćem sastavu bio je Novica Veličković sa 10 poena. Tripković je postigao osam, Lazmi i Božić po šest, a Rašić pet poena.\n„Crno-beli“ su veoma dobro otvorili meč, i tokom prve deonice bili su potpuno izjednačeni sa šampionom Evrope.\nPartizan je na startu poveo 4:0 nakon četiri slobodna bacanja (Lazmi i Rašić), ali Rusi su u nastavku preuzeli vođstvo i dobili prvu deonicu 19:17 zahvaljujući Lorbeku i Planiniću koji su u tom periodu postigli po šest poena.\nPočetkom druge četvrtine Partizan je sjajnim skokom održao priključak. Rusi su, za razliku od prethodnih duela, loše šutirali sa distance, ali su sve vraćali sjajnom odbranom. Šampion Srbije je u prvih 15 minuta takođe bio jako loš u šutu za tri, i kada se sve to uzme u obzir prednost Rusa na poluvremenu i nije bila toliko velika (34:30).\nTreba istaći odličnu rolu Jana Veselog koji je za 12 minuta u prvom delu uhvatio čak sedam skokova. Partizan je upravo zahvaljujući potpunoj domincaiji u skoku u prvih 20 minuta bio rezultatski u duelu (24 skoka Partizan, devet CSKA).\nPočetkom drugog poluvremena Milenko Tepić je postigao pet poena, i „crno-beli“ su u dva navrata prišli Moskovljanima na samo poen zaostatka. Ipak, na drugoj strani se razigrao Lengdon koji u prvom delu nije postigao nijedan poen, i Duško Vujošević je nakon serije 6-0 gostiju (44:37) morao da zatraži tajm-aut.\nPosle nekoliko propuštenih napada na obe strane, seriju Rusa prekinuo je kapiten Petar Božić trojkom, i Partizan je ponovo ’disao za vratom’ CSKA. U drugom delu treće deonice razigrali su se Rašić i Tripković, i Partizan je upravo trojkom Tripkovića u poslednjoj sekundi posle 30 minuta imao nerešenih – 52:52.\nPoslednja deonica počinje poenima Veličkovića, i Partizan je poveo posle dugo vremena. Tada Rusi pojačavaju odbranu, i Partizan je ušao u loš period u kojem nije postigao poen u šest napada u nizu. Rusi to nisu iskoristili, i dva minuta pre kraja nakon kontra napada Novica Veličković pogađa za 62:62.\nMinut ipo kasnije Rašić je u skoku faulirao Lorbeka koji je pogodio samo jedno slobodno bacanje za 63:62. Usledio je napad u kojem je Partizan imao čak četiri šuta, ali na nesreću prepunog Pionira nijedan od njih nije završen košem, i moćni CSKA mogao je da odahne.


Akademija omladinske politike | KOMS\nRazumevanje omladinske politike u celini još uvek nije na zadovoljavajućem nivou u Republici Srbiji, i potrebno je dalje unapređivanje modela informisanja, prenosa znanja i izgradnje kapaciteta subjekata omladinske politike, ali i šire, u okvirima civilnog društva i među institucijama.\nKOMS aktivno radi na podizanju kapaciteta svojih članica za učešće, i na taj način omogućava njihovo aktivnije delovanje. Takođe, kroz zagovaračke aktivnosti uključuje druge relevantne aktere u omladinsku politiku. Sada se pojavila potreba da se unutar oblasti omladinske politike razvija dodatna ekspertiza, kako bi u narednom periodu mogla da se unapređuju postojeća sistemska rešenja i kreiraju nova, zasnovanja na znanju, u skladu sa potrebama mladih.\nAkademija omladinske politike je zamišljena kao jednosemestralni obrazovni program na kojem će polaznici/e imati priliku da čuju od iskusnih predavača/ica, kao i uspešnih omladinskih radnika/ca i aktivista/kinja šta je omladinska politika i kako doprineti borbi za interese mladih, njihovom većem učešću u društvu i procesima donošenja odluka, kao i unapređenju kvaliteta njihovog života.\nTokom četvoromesečnog programa Akademije omladinske politike polaznici/e će ovladati veštinama kojima mogu pomoći ostvarivanju aktivnog učešća mladih i saznati koje su to strategije i pravni okviri koji definišu njihov status. Imaće priliku da nauče i kako se argumentovano nastupa pred većom grupom ljudi, šta su i kako se kreiraju javne politike, kao i da uspešno zagovaraju za unapređenje položaja mladih.


Alexander, brend menadžer kulinarskog asortimana | Nestlé\nUpoznajte naše zaposlene\nAlexander, brend menadžer kulinarskog asortimana\nPriključio sam se kompaniji Nestlé kroz internacionalni razvojni program kao pripravnik za prodaju i marketing. Tokom ovog programa prošao sam odeljenja kao što su upravljanje kategorijama, prodaja, inovacija i renovacija.\nOvo je izvrstan program koji Vam pruža različite mogućnosti, kako poslovne tako i lične, ali morate imati sposobnost i volju da se prilagodite, brzo učite i snažnu želju i upornost da prihvatite izazove i da ih iskoristite na najbolji mogući način: bilo kada, bilo gde, u bilo koje vreme.\nTrenutno sam na poziciji brend menadžera, nadgledam sve aktivnosti koje su vezane za brend Maggi u Gani, Sierra Leone-u i Liberiji. Nestlé Vam pruža poseban osećaj stvaranja bolje budućnosti za sve oko Vas, koliko god to zvučalo nerealno, to je stvarno tako. Jako sam ponosan na činjenicu da sam uključen u inicijative koje poboljšavaju ljudima živote u regionu u kojem radim. Tokom projekta obogaćivanja jodom, prvo smo promenili pakovanje u celom regionu i na taj način iskomunicirali sastojak joda u Maggi proizvodima, a nakon toga i obogaćivanje proizvoda gvožđem kako bismo se borili protiv najčešćih mikronutirtivnih nedostataka sa kojima se bore stanovnici ovog regiona.\nUživao sam u mogućnostima koje ovaj program nudi - raditi u različitim zemljama, sa ljudima iz celoga sveta. Iako nije jednostavno preseliti se u novu zemlju , pogotovo ukoliko je ona u potpunosti drugačija od svega što sam do tada poznavao. Međutim, preseliti se u ovaj deo Afrike, živeti i biti uspešan u onome što radiš, defititivno su bili najveći izazovi u mom životu.\nAlexander, brend menadžer kulinarskog asortimana – za region srednje i zapadne Afrike\neRecruiting Obaveštenje o čuvanju privatnosti podataka o ličnosti pri podnošenju aplikacija za posao\nCHF 102.84 (+1.52%)


MMF: Unapređenje ekonomske slike Srbije veoma ohrabrujuće - Studio B\nMMF: Unapređenje ekonomske slike Srbije veoma ohrabrujuće Tanjug\nEkonomijaEkonomija Pocetna 21. 04. 2017. 14:33:46\nGlavna tema sastanka, održanog u okviru prolećnog zasedanja ove finansijske institucije i Svetske banke, bila je analiza dosadašnjeg sprovođenja strukturnih reformi i ključnih parametara sedme revizije aranžmana iz predostrožnosti koja predstoji krajem juna i početkom jula ove godine, saopšteno je iz Ministarstva finansija.\nVujović je zahvalio delegaciji MMF na čestitkama za rezultate postignute do ovog trenutka i dodao da je Srbija, u pogledu sprovođenja strukturnih reformi, došla do tačke sa koje nema povratka. On je rekao da je fokus usmeren ka očuvanju postignutih rezultata uz balansiranu političku neutralnost. „Srbija nema alternativu na putu ka EU osim da nastavi reforme koje je započela. Namera nam je da stvorimo ekonomiju koja će biti konkurentna drugim ekonomijama Evrope uz pronalaženje najboljih načina da savladamo izazove tranzicionog perioda u kojem se Srbija nalazi“, istakao je ministar i dodao da je saradnja Vlade Srbije i predstavnika misije MMF uspešna na svim poljima.\nNavodeći da su veoma ohrabrujuće poziivne ocene koje je Srbija dobila povodom unapređenja ekonomske situacije, šef delegacije MMF-a, DŽejms Ruf je posebno naglasio da primetno jačanje investicija u privatnom sektoru to najbolje potvrđuje. On je rekao da su primetno podizanje očekivanih stopa rasta u prošloj godini, ali i suficit u budžetu Republike u prvom tromesečju ove godine, jasan pokazatelj da je Srbija dobro definisala program reformi i uspešno nastavlja da sprovodi započete strukturne reforme. Postalo je jasno da se mere koje su dogovorene programom uspešno sprovode i zbog toga će ova međunarodna finansijska institucija nastaviti da pruža savetodavnu i tehničku podršku Vladi Srbije, naglasio je šef misije. On je izrazio pozitivna očekivanja u pogledu predstojeće, sedme revizije, koja se očekuje krajem juna i početkom jula u Beogradu.\nMinistar Vujović se, na marginama skupa, sastao i sa predstavnicima Međunarodne finansijske korporacije (IFC) koju je predvodio potpredsednik Dimitris Tsitsiragos. Teme sastanka bile su unapređenje finansijske i savetodavne podrške koju Srbija dobija od IFC sa posebnim akcentom na pojednostavljivanje uvozno-izvoznih procedura, rešavanje problema nenaplativih dugova, smanjenje troškova, privlačenja investicija i podizanja konkurentnosti u oblasti poljoprivrede. Na sastanku je rečeno i da će IFC nastaviti da, kroz obuke i radionice, pomaže bankarima u pripremi novih usluga i unapređenju poslovanja.Ministar finansija istakao je da podrška koju Srbija dobija od IFC doprinosi rastu kredita za mala i srednja preduzeća, otvaranju novih radnih mesta i poboljšanju kvaliteta upravljanja u privatnom sektoru, dodajući da će prioriteti u narednom periodu biti da se pronađu novi načini kako bi ova međunarodna korporacija što efikasnije podržala privatni sektor, navodi se u saopštenju.


RTS :: Vučić sa Šibom: Odnosi Srbije i Nemačke na izuzetnom nivou\nPolitika Vučić sa Šibom: Odnosi Srbije i Nemačke na izuzetnom nivou\nutorak, 26. jan 2021, 13:56 -> 17:59\nVučić sa Šibom: Odnosi Srbije i Nemačke na izuzetnom nivou\nPredsednik Republike Srbije Aleksandar Vučić sastao se danas sa ambasadorom Savezne Republike Nemačke Tomasom Šibom, sa kojim je razmotrio najvažnije aktuelne teme, posebno bilateralne odnose, kao i trenutne i buduće projekte ekonomske saradnje dveju zemalja.\nPredsednik Vučić i ambasador Šib su konstatovali da su odnosi Srbije i Nemačke na izuzetnom nivou, što predstavlja dobru i čvrstu osnovu za dalje unapređenje odnosa dve zemlje i još snažniji razvoj i unapređenje ekonomske saradnje.\n"Pored toga što obezbeđuju radna mesta, nemačke kompanije imaju izuzetan uticaj na preduzetnički duh i radne navike, kao i na razvoj dualnog obrazovanja u našoj zemlji", istakao je predsednik Vučić i naglasio da će Srbija u narednom periodu posebnu pažnju posvetiti upravo ovoj vrsti obrazovanja, kao i zelenoj agendi i zaštiti životne sredine.\nNa sastanku je posebna pažnja posvećena novim ulaganjima, čija se realizacija očekuje u narednom periodu. Ambasador Šib je je rekao da Ambasada SR Nemačke snažno i aktivno podržava postojeći trend povećanja investicija.\nAmbasador Šib je ovom prilikom predsedniku predstavio novu direktorku GIZ-a u Srbiji, Danijelu Funke, kao i novog šefa kancelarije KfW, Ridigera Hartmana.\n"Vlada Nemačke je u poslednjih 20 godina sa svojim institucijama KfW i GIZ, realizovala u Srbiji projekte u vrednosti od dve milijarde evra", istakao je ambasador Šib i dodao da će fokus Nemačke u Srbiji i nadalje biti na projektima iz oblasti održive ekonomije, dualnog obrazovanja, obnovljivih izvora energije i zaštiti životne sredine, kao i vladavini prava. Nemačka trenutno podržava Srbiju u ovim oblastima sa 240 miliona evra.\nAmbasador Šib je u tom smislu naglasio da „Srbija Nemačkoj nije samo snažan ekonomski partner", već da je naša zemlja Nemačkoj „najvažniji partner u regionu u oblasti razvojne saradnje".


Građani Srbije mogli su uzivo na TV Happy, tokom gostovanja Aleksandra Vučića u emisiji "Ćirilica" Milomira Marića, da vide kako izgleda kada se naprednjačkom lideru "spontano" postavljaju pitanja, budući da je moglo da se vidi kako Vučić i jedan od njegovih omiljenih voditelja suptilno razmenjuju "puškice".\nDa su tačne priče da je Aleksandar Vučić urednik svih informativnih emisija u Srbiji, na prorežimskim medijima, potvrđeno je, po ko zna koji put, u ponedeljak kod perjanice naprednjačkog novinarstva, Milomira Marića.\n- Evo kako izgleda "nenamešten intervju" - Vučić mu dodaje pitanja tokom pauze dok se kao ne vidi. Kada su Vučić i Marić shvatili da je kamera već na njima, zbun, samo kratka konstatacija i bež' dalje na drugu temu - izvrsno je primetila potpredsednica SSP, Marinika Tepić.\n- Njegova gestikulacija i sve to što se u Srbiji dešava, meni govori da on mentalno nije zdrav i da se tu nešto ozbiljno dešava. To što on govori, meni to nije normalno - rekao je Đilas.\nNakon toga, zbunjeni Vučić je upitao još zbunjenijeg Marića, da li očekuje odgovor na reči Đilasa, ali se odustalo.\nLepote naprednjačkog novinarstva, "profesionalnost" na nacionalnoj frekvenciji.


3. May, 2018 14:35 |\nBudžet namenjen Opštini Zvečan je diskriminatorski a međunarodni donatori jako malo ulažu u ovu opštinu, zaključili su danas odbornici Skupštine opštine Zvečan.\nOni su na četvrtom redovnom zasedanju pozvali donatore da potpišu memorandum sa ovom Opštinom i da povećaju ulaganja.\nNa današnjoj sednici gradonačelnik Opštine Zvečan Vučina Janković obavestio je odbornike o memorandumima sklopljenim sa međunarodnim donatorima .\n“U toku je realizacija projekta sa organizacijom Fondacija Luksemburg Kosovo i trenutno se implementira u selu Žerovnica. U pitanju su fondovi namenjeni za domaćinstva od 2000 evra . Svaki potencijalni dobitnik ovog granta mora imati učešće od 10 posto i očekuje se da oko 40 domaćinstava budu dobitnici ove šeme” rekao je Janković.\nOn je napomenio da je memorandum potpisan i sa organizacijom “UNDP” .\n“U pitanju je projekat od dve godine sa ukupnim iznosom od 120 hiljada evra. U pitanju su donacije za organizaciju civilnog društva . Takođe još jedan projekat od UNDP biće namenjen za kulturu i razvoj Opštine Zvečan . Zatim imamo Nemačku organizaciju “HELP” koja planira da vrši ulaganje u početne biznise sa vrednošću od 2000 evra” dodao je Janković .\nPredsedavajuća SO Zvečan Biljana Jaredić naglasila je da i dalje postoji problem da se budžetom koji Priština odobrava polazeći od toga da Zvečan ima sedam i po hiljada stanovnika, namire potrebe 17.000 žitelja, koliko ih ova opština realno ima.\n“Jako je malo sredstava koja dolaze u Opštinu Zvečan i mi znamo da su građani nezadovoljni ali smo i mi kao Skupština i saradnjom sa centralnim institucijama i međunarodnim donatorima jer svakako Zvečan zahteva mnogo više investicija da bi smo bolje i lepše živeli” navela je Jaredić .


SAOPŠTENJE MEDICINSKE KOMISIJE FSS | Fudbalski savez Srbije\nSAOPŠTENJE MEDICINSKE KOMISIJE FSS\nU skladu sa novonastalom situacijom i preporukama Vlade Srbije povodom novih slučajeva obolevanja od koronavirusa (Covid – 19), odnosno neophodnosti preventivnog delovanja, održan je sastanak članova Medicinske komisije Fudbalskog saveza Srbije.\nFudbalski savez Srbije pažljivo prati preporuke Vlade Republike Srbije i Ministarstva zdravlja i sve strukture sistema ponašaju se u sladu sa svakom novom informacijom. Istovremeno Savez je u kontaktu sa nadležnim institucijama UEFA, a ovom prilikom želimo da obavestimo javnost da je do ovog trenutka otkazana samo jedna akcija neke reprezentativne selekcije Srbije i to prijateljskog karaktera futsal „A“ reprezentacije. Na zahtev Ministarstva zdravlja Vlade Mađarske otkazana su dva meča planirana u martovskom terminu u Budimpešti. U narednom periodu nisu planirana gostovanja nijedne naše selekcije u zemljama koje su potencijalna žarišta, a ovim putem savetujemo i klubove da otkažu eventualno ugovorena gostovanja u tim zemljama.\n– Fudbalski savez Srbije ističe potrebu da budemo društveno odgovorni i savesni svako u svojoj zoni odgovornosti. Tim povodom želimo da uputimo savet lekarima svih klubova da prate razvoj situacije i da se ponašaju u skladu sa preporukama Vlade Srbije. Ukoliko dođe do nekog slučaja koji ukazuje na simptome koronavirusa, kašalj i povišenu temperaturu, da preduzmu potrebne mere koje su predviđene u tim situacijama. Apelujemo i na gledaoce da budu odgovorni prema sebi i zajednici, ukoliko imaju nekih tegoba koje upućuju na moguće oboljenje, da ne dolaze na sportske priredbe i da potraže pomoć kod nadležnih institucija. Na kraju i dobra volja da svako ko ima potrebu da se informiše o gore navedenim stvarima, može da se obrati bilo kom članu Medicinske komisije Fudbalskog saveza Srbije – rekao je dr Miljko Ristić, predsednik Medicinske komisije FSS.


Voda iz seoskog vodovoda u Nikolincima nije za piće\nAutor : eAlibunar Jun 15, 2017\nOpštinski štab za vanredne situacije opštine Alibunar i JKP "Univerzal" obaveštavaju meštane Nikolinaca da voda iz iz seoske mreže nije za piće.\n- Zbog povećanog sadržaja mangana i gvoždja pijaće vode u Nikolincima ,voda nije za piće, a s obzirom na to da je bakteriološki ispravna ,može se koristiti za sve ostale potrebe (kuvanje,pranje,za pojenje stoke..), kažu u JKP "Univerzal".\nOpština Alibunar je ovaj problem razmatrala na sednici Opštinskog veća i Štaba za vanredne situcije. Predsednik opštine Predrag Belić naložio je obaveštavanje stanovništva i hitnu nabavku flašine vode kao i obezbeđivanje citerne sa pijaćom vodom.\nRadnici preduzeća postavili su obaveštenja na najprometnija mesta u Nikolincima a citerna je obezbeđen i parkirana kod škole.\n- Flaširana voda će biti distiburana starijim i bolesnim sanovnicima koji nisu u stanju ili bi im prestavljao napor dolazak do cistere. Ovakvo stanje će ostati na snazi do otklanjanja problema, ističu u JKP "Univerzal".


Defintivno menja sredinu, a posle meseci i meseci navodnih pregovora sa Realom iz Madrida on je izabrao da se vrati u Juventus!\nTako makar javljaju italijanski mediji koji su uvereni da je "stara dama" uspela da privoli vezistu na novu saradnju, nakon što je uspešno njen dres nosio od 2012. do 2016. godine.\n"Kraljevski" klub ima problema sa novcem koji je potrošio na dosadašnja pojačanja, pa mu prete pravni rezovi ukoliko nastavi da se razbacuje, što Juve hoće da iskoristi.\nPretpostavlja se da bi transfer vredeo oko 100.000.000 evra, dok će u drugom smeru otići Žoao Kanselo, Paolo Dibala i Aleks Sandro, pa će osvajač Serije A uspeti da inkasira 180 miliona i praktično ne oseti dolazak Pogbe na finansijskom planu, jer su pomenuta trojica već unapred precrtana u Torinu.\n"SADAŠNJU MESEČNU PLATU UZMEM ZA JEDNO VEČE NA NASTUPU" Pevač zbog krize morao da promeni zanimanje, a sada otkriva kako je živeo pre


Udruženja građana: Predlog zakona o stanovanju i održavanju zgrada i dalje neprihvatljiv - Penzin\nPočetna Magazin Godine Udruženja građana: Predlog zakona o stanovanju i održavanju zgrada i dalje neprihvatljiv\n„Ključni problem stanovanja i održavanja zgrada u Srbiji su previsoki troškovi. Po nedostupnosti troškova stanovanja za svoje građane, naša zemlja je drugo najgore mesto za život u Evropi. Novi Zakon o stanovanju i održavanju zgrada neće rešiti ni jedno pitanje preskupog stanovanja“ – navodi se u saopštenju koje je potpisalo nekoliko udrženja u najavi konferencije na ovu temu u Medija centru u Beogradu, u petak, 2. decembra 2016, u 11 časova.\nTekst saopštenja prenosimo u celosti…\nNaprotiv, siromašni vlasnici i stanari su proglašeni neodgovornim i nesposobnim, nameću nam se novi izdaci za održavanje, a u rešavanju stambenog pitanja i dalje ćemo biti prepušteni sami sebi, podstanarstvu i bankarskim kreditima pod predatorskim uslovima.\nIstovremeno, dok izbegava da koncipira bilo kakvu politiku državne stanogradnje i podrške siromašnim vlasnicima stanova, Vlada je veoma kreativna u smišljanju i uterivanju novih nameta, i u osvajanju novih prostora za partijsko zapošljavanje. Da bi mogla efikasnije da kažnjava građane zato što nemaju novca, održavanje zgrada se proglašava javnim interesom i uvode se upravnici zgrada koje sami moramo da plaćamo.\nBudući da je posao upravnika između ostalog i da vodi evidenciju podstanara, kako bi država mogla da naplaćuje poreze od stanodavaca, nameće se pitanje zašto država sama ne plaća upravnike, koji će raditi za nju, a ne za stanare?\n(Napomena Penzina: Ovde stoji i pitanje privatnosti života u zgradama u kojima bi upravnici imali na raspolaganju brojne podatke na uvid, od tačnih adresa, dnevnih rutina, uvida u snimke video nadzora, pa i neposrednog uvida u materijalno stanje stanara, što sve otvara i brojna pitanja bezbednosti s obzirom da oni nisu službena, već prosto angažovana lica od strane države, a o trošku stanara.)\nProcedura prilikom iseljavanja i dalje ne obezbeđuje minimum standarda garantovanih međunarodnim konvencijama, i odnosi se samo na građane koje iseljavaju opštine po osnovu „javnog interesa“, a ne i na one koji se iseljavaju po osnovu bankarskih hipoteka, vlasničkih sporova i drugih razloga.\nA najnovija verzija Predloga, koju je Vlada usvojila predviđa da nužni smeštaj za porodice koje se raseljavaju nije obaveza opštine koja sprovodi iseljenje, već one na kojoj su raseljeni građani prijavljeni. Nema nikakvog razloga da se poslovi iseljenja i obezbeđivanja nužnog smeštaja na ovaj način odvajaju. Dovoljno je samo zapitati se koja opština će biti nadležna da obezbedi nužni smeštaj kada se sledeći put budu raseljavali ljudi sa formalnim prebivalištem na Kosovu.\nZa razliku od prošlogodišnjeg nacrta, ovog puta nema ni formalne javne rasprave o predloženim rešenjima, već se zakon šalje Skupštini na usvajanje po hitnom postupku.\nBudući da se radi o sistemskom zakonu kojim se uređuje jedno od elementarnih prava i potreba svakog građanina, javna rasprava bi morala biti znatno šira od okvira koji je predviđen Poslovnikom Vlade.\nTags:SrbijastanovanjevladaZakon o stanovanju i održavanju zgradazakonizgrade\nDeda Mraz sa Alchajmerom - animirani film (VIDEO)


Nemačka između izbeglica i kobasica - Sputnjik Srbija\n13:24 27 Septembar 2020\n15:36 05.03.2016 (osveženo 15:40 05.03.2016) Preuzmite kraći link\nČlanovi CDU, partije Angele Merkel kritikovali su tu inicijativu i planiraju da prekontrolišu da li je svinjetina još uvek dostupna u radničkim i studentskim kantinama, navodi se u članku.\n„Zaštita manjina, uključujući i zaštitu iz verskih razloga, ne mora da znači da se odbacuje većinsko, slobodno izraženo mišljenje, iz loše shvaćenih obzira“, rekao je predstavnik CDU Danijel Ginter.\nPrema njegovom mišljenju, oni koji žele da se odreknu svinjetine to mogu da urade, ali to ne znači da svinjsko meso treba da nestane sa svih jelovnika.\nKonzumacija svinjskog mesa je deo nemačke kulture, rekao je on i dodao da se strogo protivi ovoj inicijativi.\nRanije je objavljeno da se sve više Nemaca podržava uvođenje restrikcija za ulazak izbeglica u zemlju. Sve veći priliv izbeglica izaziva zabrinutost za bezbednost kod lokalnog stanovništva, posebno posle seksualnih napada u novogodišnjoj noći.\nU jednom broju nemačkih gradova, hiljade Nemica su seksualno uznemiravali Arapi i severnoafrikanci tokom novogodišnje noći. Ti incidenti su povećali antimigrantska osećanja u zemlji i kritičnost spram aktuelne politike otvorenih vrata.\nkobasice, svinjetina, muslimani, izbeglice, migranti, CDU, Angela Merkel, Nemačka


“Ujedinjeni” i “Moramo” nece glasati za predsedika skupstine\nTanjug 11. juna 2022. 10:53\nBEOGRAD – Predstavnici odborničkih grupa iz koalicije “Ujedinjeni za pobedu Beograda” i “Moramo”, najavili su danas uoči početka konstitutivne sednice gradskog parlamenta, da neće učestvovati u glasanju za predsednika Skupštine grada.\nPredsednica odborničke grupe S SP, PSG, Pokreta za preokret i Sloge, koja će se zvati “Ujedinjeni” , Mila Popović rekla je da se ne zna da li će SNS i SPS danas napraviti većinu od 56 odbornika u gradskom parlamentu i da li će im se neko priključiti.\n„Videćemo ko je izneverio poverenje građana i ko je odlučio se na saradnju sa SNS”, rekla je Popović i dodala da nije važno da li će se to videte na ovoj ili nekoj od sledećih sednica, ali da ta vlast “neće imati legitimet”.\nDodala je da su dobili najavu da će izbor gradonačelnika biti u zakonskom roku, za 30 dana i da veruje da će Skupština grada biti oročena jer, kako je rekla, SNS i SPS će imati tanku većinu da bi vodili grad četiri godine.\nPopović je kazala i da je mnogo pitanja koja treba rešavati u vreme krize i da će ta odbornička grupa na prvim sednicama pokrenuti pitanje da li su beogradske elektrane spremne da dočekaju zimu, da li su obezbedile dovoljno mazuta kao altertnativno rešenje, ako ne bude gasa.\nPredsednik odborničke grupe “Moramo” Dobrica Veselinović takođe je najavio da njihovi odbornici neće učestovati u glasanju jer je cilj, kao kaže, da se prvo vidi ko čini većinu.\nPredsednik odborničke grupe DS Filip Tatalović je kazao da odbornici te stranke neće ni uzeti glasačke listiće i da će njihova odbornici biti u “funkciji kontrolora” tokom glasanja.\nKazao je da će DS sarađivati sa “pravom opozicijom”, po pitanju onih politika koje zanimaju građane Beograda.\nNi odbornici Narodne neće glasati za prvog čoveka gradske skupštine, a predsednik te odborničke grupe Miloš Pavlović ponovio je da će oni napustiti glasanje jer je, tvrdi, jasno da je formiranje repibličke i gradske vlade „jedan paket“ koji zavisi od toga da li će Aleksandar Vučić uvesti sankcije Rusiji, odnosno da od togazavisi izbor koalicionog partnera SNS.


PočetnaVestiSoftware/WebOS XChrome tamni mod za macOS stiže početkom 2019\n10.12.2018 11:30 | 0 Software/Web\nJedna od karakteristika koju Apple macOS Mojave implementira jeste podrška za tamni mod (Dark Mode). Ovo znači da, kada se primeni, neke aplikacije dobijaju tamniju temu, koja ne zamara oči kada se pregleda u uslovima slabijeg osvetljenja. Nažalost, ova opcija nije primenjiva na sve aplikacije jer i developeri moraju da se uključe u podršku.\nNedavno je Google objavio ažuriranje za Chrome, koje implementira nekoliko novih funkcija (zaštitu od reklama koje varaju korinike), ali nije bilo opcije za tamnu temu. Ipak, objavljeno je da se podrška za dark mode očekuje početkom 2019. godine. Ovo je bazirano na objavi na Redditu (foto: MacRumors), koja ukazuje na novu izmenu u kodu koja je pronađena u Chromiumu.\nPogledajte još: Reddit zabeležio stabilan rast tokom 2018. godine\nIzmena koda sugeriše da će podrška za tamni mod na macOS-u stići u budućem ažuriranju. Promene u Chromiumu se uobičajeno pojavljuju svakih šest meseci, što znači da se dark mode za macOS očekuje u ranim mesecima naredne godine.\nPrateći screenshot pokazuje i kako će tamni mod za Chrome izgledati na macOS-u.


Selektor Boško Đokić žestoko je kritikovao njegove izabranike nakon dramatičnog meča protiv Ukrajine koji su izgubili rezultatom 66:64, a delovalo je da će kritike uroditi plodom i da će Grčka prvi put na šampionatu biti poražena.\nIpak, "orlići" su ponovo u više navrata oscilirali tokom meča, gubili su i vodili u serijama, a kao i u meču sa Ukrajinom tri minuta pred kraj susreta imali su prednost od 60:53. Neshvatljiv pad koncentracije dozvolio je Grcima ne samo da se približe, već i da dobiju priliku za pobedu koju su oni preko Papasa iskoristili.\nU timu Srbije najbolji je bio Dejan Musli sa 14 poena, a podršku je imao u vidu Aleksandra Mitrovića koji je postigao 10 poena. Kod Grka Papanikolau je zabeležio 15 koševa, a strelac pobedničkog koša Papas jedan manje.\n"Orlići" su uprkos porazu zauzeli treću poziciju i plasirali se u četvrtfinale koje je na programu 16. jula.


NIS investirao 29 milijardi dinara, rast od šest odsto u poređenju sa prošlom godinom - TopVesti.rs\nPečat | pre 7 meseci\nREZULTATI POSLOVANjA NIS GRUPE ZA 9 MESECI 2019. GODINE NIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo ukupno 29 milijardi dinara. Reč je o investicijama većim za 6 odsto u poređenju sa istim periodom prošle godine, čime NIS nastavlja da realizuje strategiju\nNIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo ukupno 29 milijardi dinara. Reč je o investicijama većim za 6 odsto u poređenju sa istim periodom prošle godine, čime NIS nastavlja da realizuje strategiju svog razvoja ulažući u strateške projekte i modernizaciju\nNIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo ukupno 29 milijardi dinara. Reč je o investicijama većim za šest odsto u poređenju sa istim periodom prošle godine, čime NIS nastavlja da realizuje strategiju svog razvoja ulažući u strateške projekte i modernizaciju\nFoto: Promo NIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo ukupno 29 milijardi dinara. Reč je o investicijama većim za 6 odsto u poređenju sa istim periodom prošle godine, čime NIS nastavlja da realizuje strategiju svog razvoja ulažući u strateške projekte i\nFoto: V. Lalić / RAS Srbija Naftna industrija Srbije (NIS) je u prvih devet meseci ove godine nastavila trend uvećanja investicija u svoj razvoj, pa je od januara do septembra uloženo ukupno 29 milijardi dinara. Reč je o investicijama većim za šest odsto u poređenju sa istim periodom prošle godine. Time NIS, kaže se u saopštenju ove kompanije, nastavlja\nNIS investirao 29 milijardi dinara u razvoj\nRezultati poslovanja NIS grupe za devet meseci 2019. godine: Rast od šest odsto u poređenju sa prošlom godinom NIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo ukupno 29 milijardi dinara. Reč je o investicijama većim za 6 odsto u poređenju sa istim periodom prošle\nBeograd -- NIS je u prvih devet meseci ove godine nastavio trend uvećanja investicija u svoj razvoj, pa je u periodu od januara do septembra uloženo 29 milijardi dinara. Reč je o investicijama većim za 6 odsto u poređenju sa istim periodom prošle godine, čime NIS nastavlja da realizuje strategiju svog razvoja ulažući u strateške projekte i modernizaciju


Politika - datum: 2018-01-19 KANDIDAT ZA ODBORNIKA SOCIJALDEMOKRATA ARBER HADŽIIBRAHIMI PORUČIO Ulcinj će biti grad mladih\nKandidat za odbornika na listi „Socijaldemokrate – Ivan Brajović – Dosljedno za Ulcinj” Arber Hadžiibrahimi izjavio je da Socijaldemokrate smatraju da su mladi ljudi spremni i voljni da preuzmu odgovornost za razvoj Ulcinja.\n– Zato ćemo čvrsto insistirati na osnaživanju mladih Ulcinjanki i Ulcinjana da napreduju, ne samo u oblasti rada i školovanja, već i u drugim oblastima u kojima se mogu primjenjivati i sticati sposobnosti i vještine od značaja za cijelo društvo. Ulcinj će biti grad mladih, u kome će se ostajati i u kome ćemo imati sve uslove da se ostvarimo na ličnom i profesionalnom planu. Grad koji će nam pružiti mogućnost zapošljavanja, ali i zasnivanja porodice. Grad u kojem stvaramo, za koji stvaramo i za čiju budućnost preuzimamo odgovornost – saopštio je Hadžiibrahimi.\nPrema njegovim riječima, za Ulcinj i Socijaldemokrate je od velikog značaja uloga mladih u politici.\n– Socijaldemokrate ostavljaju značajan prostor mladima, a to dokazuje činjenica da se na našoj listi nalazi 60 odsto mladih ispod 35 godina, obrazovanih i perspektivnih, koje karakterišu odgovornost, agilnost i inovativnost, kao i istinska želja da aktivno učestvuju u procesu donošenja odluka i kreiranju politika od značaja za razvoj našeg grada. Socijaldemokrate mladima nude politiku primjerenu interesovanjima, a u skladu sa sveobuhvatnim zalaganjem za jačanje položaja mladih u našem gradu, jer smatramo da samo na taj način možemo graditi Ulcinj u kojem je, pored turizma, najveća investicija ulaganje u mlade. Cilj Socijaldemokrata je da Ulcinj bude grad koji će svojom stabilnom i doslednom politikom omogućiti prosperitet svakom njegovom mladom stanovniku. Zato nam, drage sugrađanke i dragi sugrađani, zaokruživanjem broja 1 na izborima 4. februara nametnite odgovornost za ispunjenje datih obećanja – poručio je Hadžiibrahimi.M.K


Šta sve treba da znate ako planirate da živite i radite u Rusiji? - Mačva Press informativni portal\nMnogi naši državljani vide priliku za boljim životom odlaskom u neku stranu zemlju. Poznato je da zadnjih nekoliko godina migracija u Srbiji beleži eksponencijalni rast. Razlozi za to su različiti. Nekima deo porodice već boravi duži niz godina u inostranstvu, pa zbog toga i oni žele da se presele. Drugi su pak nezadovoljni svojim mesečnim prihodima, i smatraju da stečeno obrazovanje u Srbije mogu mnogo više da „naplate“ u inostranstvu.\nMnoge evropske zemlje su upravo glavna destinacija većini naših građana. Nemačka je na samom vrhu liste, kao i druge zemlje evropske unije poput Austrije, Norveške, Francuske i sl.\nIpak, ako se malo detaljnije raspitate, videćete da se i određeni broj državljana Srbije u zadnje vreme sve više odlučuje za odlazak u Rusiju. S obzirom da je reč o „bratskoj zemlji“, mnogi se rukovode logikom da se boravkom u Rusiji neće osećati u potpunosti kao stranac, što se ne može reći za bilo koju drugu stranu zemlju. Ukoliko se vi upravo premišljate da svoj život nastavite u zemlji kao što je Rusija, evo šta je sve potrebno da znate.\nSudski tumač za ruski jezik je osoba koja vam je potrebna za početak\nDobili ste sva potrebna dokumenta za odlazak u Rusiju, a do završnog cilja vas vodi samo još nekoliko koraka. Jedan od njih je svakako taj da svu svoju dokumentaciju prevedete na zvanični jezik zemlje u koju planirate da odete, a to je u ovom slučaju ruski.\nSudski tumač za ruski jezik je neko ko će vam trebati. On će vam pomoći oko prevoda i overe svih dokumenata kao što su radna dozvola i viza, ali i svih ličnih dokumanata poput državljanstva, lične karte, pasoša i sl.\nAko trenutno živite u manjoj sredini u kojoj ne postoji ovlašćeni sudski tumač baš za ruski jezik, a potreban vam je, savetujemo vas da ga potražite u nekim većim gradovima poput Beograda ili Novog Sada. U njima ćete čak i imati mogućnost izbora s obzirom da ih u većim sredinama ima mnogo veći broj dok je u manjim gradovima najčešće samo jedan sudski tumač.\nBez radne dozvole nećete moći da planirate boravak na duže staze\nNekoliko godina unazad raste interesovanje radnika iz Srbije za rad i boravak u zemlji poput Rusije. Pored toga što tamo svoju šanse vide mnoge zanatlije, sve više naših preduzetnika želi da svoj biznis razvija na ovom području. Ono što treba da znate je da bez radne dozvole nećete moći da planirate bilo kakav odlazak u neku stranu zemlju na duže staze. Radnu dozvolu vam obezbeđuje isključivo poslodavac koji vam nakon što sa njim potpišete ugovor o radu šalje dopis u kojem saopštava da ste dobili dozvolu za rad u firmi u kojoj je on vlasnik. Sa tim dopisom vi dalje idete u rusku ambasadu koja će vam odobriti radnu dozvolu.\nMnogi misle da je dovoljno da na primer odu u Rusiju najpre turistički, pa tamo traže posao. Treba da znate da to nije legalno i da ukoliko vas neko prijavi inspekciji, možete dobiti zabranu dolaska u ovu zemlju i do pet godina.\nSjajni načini da svom dvorištu udahnete novi život\nKoliko god želeli da je izbegnemo, pandemija je na globalnom nivou i dalje aktuelna tema, ako ni zbo...\nAko se na kratko pozabavimo uređenjem enterijera, reći ćemo vam da pažljivo odabrani detalji svaki d...\nKako da vaše dvorište izgleda luksuzno i spektakularno\nOd našeg doma uvek možemo da napravimo divno mesto za život. To je jedno od retkih, a mozda i...


Stefanović: Republika Srpska za Srbiju strateški partner — Novosti Plus\nStefanović: Republika Srpska za Srbiju strateški partner\nMinistar odbrane Nebojša Stefanović sastao se danas sa ministrom unutrašnjih poslova Republike Srpske Draganom Lukačem, a tema razgovora bila je nastavak saradnje i dalje unapređenju saradnje dva ministarstva, kao i realizacija zajedničkih obuka, saopštilo je Ministarstvo odbrane Srbije.\nPiše: FoNet03. marta 2021. 15.28Izmenjeno: 15.31\nStefanović je rekao da je Republika Srpska za Srbiju strateški partner i da su do sada realizovani brojni projekti koji su od izuzetne koristi za svakodnevni život građana, kao i da su Ministarstvo i Vojska Srbije spremni i za intenziviranje saradnje u narednom periodu, posebno u vojnoobrazovnoj oblasti. Dvojica ministara razmatrala su i mogućnosti realizacije zajedničkih obuka, navedeno je u saopštenju.\nLukač je izrazio zahvalnost Ministarstvu na dosadašnjoj saradnji, naročito na pomoći u vojnoobrazovnoj oblasti i naveo da se u ovom trenutku na Vojnoj akademiji u Beogradu školuje šest kadeta Ministarstva unutrašnjih poslova RS. (kraj) vbr/mr\nTeme: Dragan Lukač\nVerbić i Vojvodić: Država već kontroliše izdavanje udžbenika od početka do kraja


Asus TUF K5 GAMING tastatura cena, cene Srbija, prodaja Beograd Novi Sad Niš\nAsus TUF K5 GAMING tastatura cene\n15.107 din - 16.999 din\n6.678 din - 7.990 din\n5.400 din - 6.499 din\n16.999 din - 18.999 din\n6.989 din - 6.990 din\n16.500 din - 19.999 din\nPatriot Viper V765 RGB mehanička PV765MBRUXMGM\nEPonuda nije internet prodavnica već Vam omogućava da brzo i lako nađete Asus TUF K5 GAMING tastatura po najjeftinijoj ceni. Naš cilj je da kupci budu što bolje informisani o ponudi Asus tastatura TUF K5 GAMING na tržištu Srbije. Vrlo lako nalazite željeni proizvod za kategoriju Tastature cene, ne morate da lutate od sajta do sajta za Asus Tastature, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Asus TUF K5 GAMING tastatura sa PRODAVCEM. EPonuda ne može da garantuje potpunu tačnost specifikacije i slika za Asus TUF K5 GAMING tastatura. Pre kupovine, podatke za Asus tastatura TUF K5 GAMING proverite na sajtu PROIZVOĐAČA.


“Pepeljuga” otvara opersku sezonu u SNP-u | TV KANAL 9 NOVI SAD\nNaslovna EMISIJE “Pepeljuga” otvara opersku sezonu u SNP-u\n“Pepeljuga” otvara opersku sezonu u SNP-u\nVIDEO K9: Premijerom komične opere ,,Pepeljuga'', u sredu, 26. septembra, na sceni ,,Jovan Đorđević'' biće otvorena operska sezona u Srpskom narodnom pozorištu.\nNakon Seviljskog berberina, na repertuaru SNP-a će biti izvedeno još jedno Rosinijevo delo, komična opera u dva čina ,,Pepeljuga”, čijom će premijerom biti obeleženo 150. godina od kompozitorove smrti.\n“Pepeljuga” je uz ,,Seviljskog berberina” koji se već dugo i uspešno igra na ovim prostorima još jedna od Rosinijevih predstava koje imaju neku istoriju. U Narodnom pozorištu u Beogradu je postavljena još davne 1998. godine, a ovde publika će imati priliku da gleda jedan potpuno novi pogled na tu istu veselu i preslatku temu, jedno lagano i opušteno veče za sve uzraste”, rekao je Vladimir Andrić, glumac SNP-a.\nU zanimljivom režijskom viđenju kroz kino-objektiv, uz elemente komedije del arte, opera ,,Pepeljuga” je, kako kažu u SNP-u, novo repertoarsko osveženje. Prema rečima jednog od glumaca koji tumači ulogu Dandinija, Rosini se ”igrao” scenariom za ,,Pepeljugu”.\n“Na početku, princ koji dolazi da traži svoju ljubav, ne dolazi kao princ, nego se presvuče, tajno u svog sobara, a njegov sobar dobije priliku da na par dana bude princ, što svaki moj kolega na svetu jako dobro koristi za mnogo zafrkavanja na sceni, za sve moguće vragolije tog tipa, imate priliku da budete princ na dva dana, zbog toga je ova uloga izuzetno lepa i pobira simpatije publike”, naveo je Andrić.\nDirigent ove komične opere je Đanluka Marčano, reditelj, Marko Puči Katena, gost iz Italije, a libreto je napisao italijanski pisac i pesnik Jakopo Fereti.\nĐoakino Rosini je sa ,,Pepeljugom” doživeo veliki svetski uspeh upravo zbog spoja tople priče sa prekrasnom muzikom, ističu iz SNP.\nOpera, zasnovana na istoimenoj bajci, privlači pažnju publike i zbog bezvremenske teme koju čini pobeda dobra nad zlom.\n“Čujte, bajke su, znači svaka bajka mora lepo da se završi, jeste tu Rosini malo zapaprio jer nisu tipični zapleti kako to dečica zamišljaju i predstava nije u pravom smislu dečija”, istakao je Andrić.\nRosinijeva ,,Pepeljuga” u dva čina, naći će se u sredu po prvi put na sceni ,,Jovan Đorđević” od 19 časova, a njome će biti i zvanično otvorena operska sezona u SNP-u.\nPrethodni tekstRaspored sahrana za petak, 21. septembar\nSledeći tekstHitna pomoć intervenisala 130 puta


Ministar Čampara primio u nastupnu posjetu dr. Rownak Khan, šeficu predstavništva UNICEF-a u BiH\nFederalni ministar unutrašnji poslova Aljoša Čampara primio je danas u nastupnu posjetu dr. Rownak Khan, novoimenovanu šeficu predstavništva UNICEF-a u Bosni i Hercegovini, sa kojom je razgovarao o budućim aktivnostima i saradnji FMUP-a i UNICEF-a.\nMinistar Čampara je, nakon upućenih riječi dobrodošlice, upoznao dr. Rownak Khan sa najvažnijim aktivnostima koje Federalno ministarstvo unutrašnjih poslova preduzima u oblasti sigurnosti na području Federacije BiH.\nSagovornici su izrazili zadovoljstvo naporima koje Bosna i Hercegovina ulaže u jačanje sigurnosnog ambijenta, posebno ističući značaj realizacije zajedničkih projekata koji bi rezulitirali boljim životom građana, posebno djece.\nNa kraju sastanka ministar Čampara se zahvalio dr. Khan na posjeti i iskazao uvjerenje da će se dosadašnja uspješna saradnja nastaviti i u narednom periodu.


Još jednu banku, ovog puta, privatnu, Univerzal, ojadili su i u stečaj oterali dužnici, koji su istovremeno i njeni akcionari. A ti dužnici su, što je pokazala i nedavna serija bankrota državnih banaka – od Agrobanke, Razvojne banke Vojvodine do Privredne banke Beograd – manje-više ista interesna grupa tajkuna i njihovih političkih sponzora. Poznavaoci srpskih finansijskih prilika, tvrde, međutim, da ovo nije kraj problema finansijskih institucija jer su neki od ovih tajkuna isisavali novac gotovo iz svih banaka u zemlji.\nKada su zbog enormnih neplaćenih tajkunskih kredita državne banke popadele jedna za drugom kao kula od karata, fakture su ispostavljene građanima Srbije. I tada i sada, kada je u stečaj otišla Univerzal banka, ogromne zajmove dobila je šaka istaknutih narodnih tajkuna. Univerzal je novac delio “Farmakomu MB” Miroslava Bogićevića, “Interkomercu” Gorana Perčevića, “Beohemiji” Željka Žunića, “Veterinarskom zavodu Zemun”, “Zekstri” i “Optici” u vlasništvu Dragana Đurića, “Luci Beograd” Milana Beka i Miroslava Miškovića.\nI dok se pojedini veći akcionari i Narodna banka Srbije preganjaju oko toga ko je odgovoran za stečaj ove banke, stižu najave da slede nove epizode ovog otužnog serijala.\nEkonomska komentatorka Ruža Ćirković kaže za Radio Slobodna Evropa da poznavaoci domaćih finansijskih prilika tvrde da je iste klijente kao Agrobanka i Univerzal banka imala bar još jedna domaća banka i da bi svaki dan trebalo očekivati da ona krene stopama ove dve upokojene finansijske ustanove. Ona, međutim, ima još alarmantnija saznanja o tome iz koliko banaka je grupa tajkuna kreditima ispumpavala ogroman novac:\n“Perčević i Žunić su, pretpostavljam da se za Bogićevića isto može reći, poslovali sa svim bankama u Srbiji, sem sa Raiffeisen bankom. Samo, kad oni ne vrate kredit nekoj velikoj banci, ona to lako amortizuje, ali kad izvuku tolike pare od male banke, onda je to za nju propast”, ocenjuje Ruža Ćirković.\nĆirkovićeva podseća da je “Beohemija” Željka Žunića pretprošle godine dobila 20 miliona evra od Evropske banke za obnovu i razvoj, pa su joj na osnovu te pozajmice 48 miliona evra dale Societe Generale, Unikredit, Komercijalna i Erste banka. Upitana zašto su se banke izlagale tako rizičnim kreditima, naša sagovornica kaže:\n“Prvo, 2008 i 2009. godine te banke su te kredite davale na bazi procene nekretnine, procene koja danas nema nikakve veze sa životom. Drugo, radi se verovatno o osobama koje su imale političku zaleđinu. E, kad uđete u takvu kombinaciju sa nekim, onda mu dajete sledeći kredit da biste se spasili od propasti sa onim prethodnim; to se onda toliko nazidalo jer oni ne samo da drže ceo bankarski sektor u zemlji nego su napravili mrežu firmi u celoj Srbiji”, navodi Ćirković.\nPogubno kreditiranje prijateljskih klijenata izgleda da je rezistentno na promene vlasti, a mehanizmi poslovanja u ranije propalim državnim bankama i u Univezal banci koja je sada otišla u stečaj bili su potpuno isti, kaže za RSE ekonomski komentator i glavni urednik NIN-a Milan Ćulibrk.\n“Tu je ključni problem što su se krediti odobravali kapom i šakom, bez prave procene rizika, a ponekad čak i uz svest da ti krediti teško da će ikada biti naplaćeni. Ono što je poseban kuriozitet kod Univerzal banke jeste da su njeni najveći dužnici ujedno bili i njeni suvlasnici”, kaže Ćulibrk i podseća da je NIN još u oktobru prošle godine pisao da je ovakav rasplet gotovo izvestan – i u slučaju Privredne banke Beograd, koja je u međuvremenu zatvorena, i kad je reč o Univerzal banci:\n“Suština je u tome što su te banke bile izložene velikim kreditima prema maloj grupi dužnika za koje se pouzdano znalo i moglo pretpostaviti da nikada neće moći da vrate svoje dugove. Jedan od velikih dužnika bila je i firma Interkop iz Šapca koja je u međuvremenu već mesecima u blokadi, a poseban je kuriozitet da su za 2012. godinu njeni ukupni poslovni prihodi bili manji od iskazanog gubitka; dakle, to je firma koja je praktično bila samo prazna ljuštura i ukoliko ste vi takvoj firmi pozajmili desetine miliona, onda možete biti sigurni da to nikada nećete moći da naplatite”, podseća Ćulibrk.\nAna Jolović, istraživač iz Centra za slobodno tržište, za RSE kaže da i u slučajevima gašenja državnih, kao i kad je reč o stečaju privatne Univerzal banke, postoji isti problem, a to je loše korporativno upravljanje, odnosno loše procenjivanje kriditnog rizika od strane menadžmenta.\n“Radi se o tome da akcionari sa većinskim paketima veoma loše kontrolišu banku, te im prolaze krediti koje u drugim bankama ne bi bili odobreni ili bi bili odobreni, ali sa mnogo jačim kolateralima i hipotekama. Zašto se to dešava? Pa, ima više odgovora. Jedan odgovor je politički uticaj na državne banke, što se, opet, ne može reći za privatne banke, imajući u vidu da one imaju jasnog titulara, pa nemaju tu vrstu moralnog hazarda. Da li je to bilo očekivano? Pa, jeste bilo očekivano jer ljudi koji se bave finansijama na to su već uveliko ukazivali i vrlo je bilo jasno da se krediti daju povezanim licima i da su to krediti koncentrisani na određene grupacije”, ocenjuje Jolovićeva.\nUpitana zašto se novcem građana Srbije namiruje cena propasti u koju su državne banke odveli politički krediti izabranim tajkunima, ona posebno ukazuje na sistemski problem u postavljanju Agencije za osiguranje depozita.\n“Postavlja se pitanje kako smo mi došli u situaciju da nemamo novca u Agenciji za osiguranje depozita, već zahvatamo iz budžeta. Očigledno je da smo pogrešno postavili Agenciju za osiguranje depozita i, dodatno, nismo reagovali kada su gubici bili mali, već reagujemo kada su gubici postali toliko veliki da Agencija već ne može da ih snosi. Za to je odgovoran samo onaj ko je postavljao Agenciju. U krajnjoj instanci – to je vlada”, ističe Jolovićeva.\nOdgovarajući na pitanje koliko će još banaka ugasiti Bogićević, Perčević, Žunić i drugi tajkuni, Ruža Ćirković daje ovakvu prognozu:\n“Mislim da oni sigurno neće potopiti velike banke, ali desetak banaka u Srbiji “visi”, dakle, procenjuje se da će jedno desetak banaka nestati sa scene. Naravno, nema nikakve sumnje da će to platiti svi građani, banke sigurno neće ostati na gubitku.”


Radio TV Stara Pazova - U staropazovačkim srednjim školama 450 slobodnih mesta\nU staropazovačkim srednjim školama 450 slobodnih mesta\nPrema podacima Ministarstva prosvete u Srbiji ima mesta za 76.239 budućih srednjoškolaca. Prema kalendaru za upis učenika u srednje škole u 2019/ 2020. godini, u nedelju 7. jula već od 8 časova će biti obljavljeni zvanični rezultati raspodele po školama i obrazovnim profilima, što će moći da se vidi i na zvaničnom sajtu Ministarstva prosvete upis.mpn.gov.rs unošenjem šifre učenika.\nU večernjim satima će biti objavljena prostala slobodna mesta za drugi upisni krug. U ponedeljak, 8. jula počinje prvi upisni krug u srednje škole koji će trajati do utorka u vremenu od 8 do 15 časova. U tri staropazovačke srednje škole ima 450 mesta – u Gimnaziji “Branko Radičević” 120, u Ekonomsko – trgovinskoj školi “Vuk Karadžić” 150 i 180 mesta u Tehničkoj školi.


Stopa nezaposlenosti u trećem kvartalu 13,5 odsto - Privrednik - Vesti i privredni adresar zapadne Srbije\n„Takva stopa nezaposlenosti je zabeležena pre svetske ekonomske krize”, rekao je Martinović na Međunarodnoj konferenciji o porodičnom preduzetništvu u Srbiji, Crnoj Gori i BiH, koja se održava na Zlatiboru.\n„Mi smo u ovoj godini samo za program samozapošljavanja utrošili oko 650 miliona dinara i to je ono što je omogućilo da oko 3.600 nezaposlenih lica promeni svoj status”, istakao je direktor NSZ.\nGovoreći o održivosti firmi koje su registrovane uz pomoć sredstava Nacionalne službe za zapošljavanje, Martinović je rekao da one imaju obavezu da 12 meseci budu prijavljene i da obavljaju delatnost, a da podaci pokazuju da oko 70 odsto njih „preživi” i posle tog perioda.\n„U ovoj godini preduzetništva Vlada Srbije je nizom akcija, kampanja i adekvatnih podsticajnih sredstava uspela, čini mi se da više nego ikada animira veliki broj preduzetnika da započnu privatnu inicijativu”, rekao je Martinović.\n„Mora se pojačati inspekcijska kontrola, a doći će vreme da se snize ta opterećenja za poslodavce”, zaključio je Martinović. (Tanjug)


Mrdak: Crne tačke su Pljevlja, basen crvenog mulja u KAP, ugrožavanje zaštićene prirode\nMrdak je, govoreći o ključnim oblastima na kojima treba raditi u narednom periodu u cilju dostizanja standarda kvaliteta životne sredine, kazao da ne treba biti veliki ekspert da bi svima bilo jasno da su urgentni problemi sa čvrstim komunalnim otpadom\nDanilo Mrdak, Foto: Savo Prelević\n31.10.2018. 11:45h Ažurirano: 07.12.2018. 20:44h\nNajveći izazovi pri zatvaranju Poglavlja 27 - Životna sredina biće u oblasti upravljanja čvrstim otpadom, otpadnim komunalnim vodama, inspekcijski nadzor, kao i implementacija zakona i podzakonskih akata, ocijenio je profesor Prirodno-matematičkog fakulteta, Danilo Mrdak.\nOn je u intervjuu agenciji MINA kazao da će izazov u Poglavlju 27 biti implementacija zakona i podzakonskih akata, ukoliko su donesena, iz te oblasti u realan život.\n“Ako znamo da smo za transponovanje svih direktiva i pravilnika u naše zakonodavstvo potrošili skoro devet godina, ne mogu a da se ne zapitam koliko će nam tek trebati vremena da sve to zaživi u praksi”, rekao je Mrdak.\nOn smatra da će najveći problem biti da u oblasti upravljanja čvrstim otpadom i otpadnim komunalnim vodama, kao i inspekcijski nadzor, jer na njima počiva kompletna implementacija zakona i pravilnika iz te oblasti.\nMrdak je, govoreći o ključnim oblastima na kojima treba raditi u narednom periodu u cilju dostizanja standarda kvaliteta životne sredine, kazao da ne treba biti veliki ekspert da bi svima bilo jasno da su urgentni problemi sa čvrstim komunalnim otpadom.\n“Takođe, problem postoji i sa otpadnim komunalnim vodama za koje nemamo prečišćivače odnosno kolektore i koje se netretirane izlivaju u naše riječne sisteme”, precizirao je Mrdak.\nPrema njegovim riječima, tu je alarmantan problem Pljevalja i stanja u tom gradu, kako zagađenja vazduha tako i industrijskog zagađenja ali deponije šljake i pepela, kao i primjena Okvirne direktive o vodama, koja se odnosi na kvalitet površinskih, podzemnih i tranzicionih voda.\n“Ono što je od skora takođe postalo urgentno je što skorije uspostavljanje Natura 2000 mreže ili makar, što bi planeri rekli, 'rezervisanje' prostora koji su prepoznati kao vrijedni u te svrhe, da ne bi dolazilo do toga da se prostor devastira dok se ta mreža ne oformi. Tu imamo najskoriji slučaj Cijevne”, objasnio je Mrdak.\nOn je dodao da je postalo urgentno i zaustavljanje trajne devastacije kao posljedice megalomanskih turističkih projekata.\n“Niko nije protiv održivog korišćenja prostora, ali svakako da mega projekti to nijesu”, smatra Mrdak.\nOn je, odgovarajući na pitanje koje su to crne tačke životne sredine u Crnoj Gori, kazao da su tu u prvom redu Pljevlja i stanje u pljevaljskoj kotlini, što se ne odnosi samo na aerozagađenje već i čitav niz drugih velikih problema.\nCrne tačke su i, kako je ocijenio, basen crvenog mulja u Kombinatu aluminijuma (KAP) i u nekom smislu ugrožavanje zaštićenih prirodnih dobara.\nMrdak je, na pitanje da li Crna Gora, u kadrovskom smislu, ima kapaciteta i novca za ispunjavanje svih obaveza iz Poglavlja 27, odgovorio da ga je lično strah da manjka i novca i kadra i kapaciteta.\n“Za novac se posebno i ne sjekiram, a trebalo bi s obzirom na nivo našeg zaduženja, jer tu su brojni EU fondovi uz pomoć kojih možemo da obezbijedimo ili bespovratna sredstva ili jako povoljne aranžmane”, naveo je Mrdak.\nOn je kazao da ono što ga brine jeste kadar i kapaciteti domaćih institucija koje treba sve to da sprovedu u praksi.\n“U prvom redu tu mislim na kapacitete inspekcijskih službi, ali i na kapacitet koji postoje u resornim ministarstvima i agencijama”, rekao je Mrdak.\nOn smatra da će se morati zaposliti, ali i doškolovati ne mali broj osoba kako bi se sve to moglo primijeniti u praksi i kako bi čitav sistem na koji se oslanja Poglavlje 27 mogao da profunkcioniše.\nMrdak je, odgovarajući na pitanje da li je zadovoljan dosadašnjim ostvarenim rezultatima u Poglavlju 27, kazao da su mnoge stvari mogle brže da se urade.\n“Smatram da smo mnoge stvari mogli mnogo brže da uradimo, ali što ono kažu svršenom poslu nema mane, bitno je da je sad sva ta oblast postala dio našeg zakonodavnog sistema”, rekao je Mrdak.\nOn je kazao da ono sa čime ni iz bliza nije zadovoljan je realni život, funkcionisanje u praksi kao i odlaganja primjene i/ili nepotpuna primjena usvojenih rješenja.\nMrdak je naveo da će svima biti bolje ako se što prije počne sa tim baviti na adekvatan način, zaustaviće se dalja degradacija i početi proces oporavka u djelovima životne sredine u kojima je to prepoznato.\n“Dakle, za sve ovo će nam trebati i ljudi ili znanja, ali negdje sam, pravo da vam kažem, i optimista kad je sve ovo u pitanju”, zaključio je Mrdak.\nTekst je napisan uz finansijsku podršku Evropske unije kroz realizaciju projekta “Dealing with ethics and fake news” pod oznakom IPA2018/397-252. Sadržaj je isključiva odgovornost Agencije MINA i ne mora nužno odražavati stavove EU.\npoglavlje 27Danilo Mrdakživotna sredina


Smederevo će imati dve slobodne zone\nPočetna Smederevo će imati dve slobodne zone\nSmederevo će imati dve slobodne zone\nDržavni sekretar Ministarstva finansija Miodrag Đidić preneo planove Vlade Republike Srbije za Smederevo.\nVlada Srbije planira da u Smederevu osnuje još jednu slobodnu zonu, najavio je danas državni sekretar Ministarstva finansija Miodrag Đidić.\n"U novoj slobodnoj zoni poslovaće veći broj kineskih kompanija koje će izvoziti na evropsko tržište", rekao je Đidić na konferenciji za novinare posle posete kompaniji Meteh koja posluje u postojećoj Slobodnoj zoni u Smederevu.\nOn je istakao da će to biti najveća kineska investicija u regionu.\n"Nedavno su predstavnici Vlade Srbije imali sastanak u Kini povodom investiranja u slobodne zone, nakon čega je Srbiju posetila kineska delegacija. Kinezi su pored zemljišta tražili da imaju i luku, a izbor je pao na Smederevo", rekao je Đidić.\nUkazujući na prednosti poslovanja u slobodnim zonama Đidić je naveo primer kompanija Drekslmajer (Draehlmaier) koja u Slobodnoj zoni Zrenjanin ima fabriku sa 1.500 radnika i radi za BMW, a odlučila je da tu otvori još jednu fabriku.\nU Slobodnoj zoni Pirot, kako je dodao, radi fabrika Michelin koja sada proizvodi sedam milona guma, a on očekuje da će otvoriti još jednu fabriku i povećati proizvodnju na 14 milona guma.\nGradonačelnik Smedereva Predrag Umičević potvrdio je da su u Smederevo dolazile delegacije iz kineske ambasade koje su htele da se uvere u uslove koje u slobodnoj zoni mogu da dobiju, za sada, najmanje tri kineske kompanije.\nOn je rekao da su realne šanse da veoma brzo u Smederevu u okviru Slobodne zone proradi carinski terminal.\n"U narednih nekoliko dana predaćemo elaborat Vladi i nadam se da će privrednici prepoznati Smederevo kao dobro mesto za investiranje", naveo je Umičević a prenela agencija Beta.


KafiÄ‡ Panda (Foto Danas.rs)\n"Sve je na Tužilaštvu za organizovani kriminal, čekamo da li će da nas pozovu. Poslali smo im pet dopisa i u međuvremenu nismo dobili nikakav odgovor, tako da smo razočarni, rezignirani i besni. Prošle su 23 godine od masakra, a mi se nismo pomakli ni za milimetar", rekao je Gvozdenović za agenciju Beta.\nDvojica maskiranih napadača su 14. decembra 1998. godine, oko 20 časova, upala u kafić "Panda" i ubila srednjoškolce Ivana Obradovića, Zorana Stanojevića, Svetislava Ristića, Dragana Trifovića, Vukotu Gvozdenovića i Ivana Radevića.\nSlučaj "Panda" je godinama bio zapostavljen, a predmet se sastojao od omota spisa i zapisnika sa uviđaja istražnog sudije iz Peći, Veselina Čađenovića i nalazio se u pećkom Okružnom sudu izmeštenom u Leskovcu.\n"Bauljamo u mraku. Gotovo sam siguran šta se desilo u kafiću ’Panda’, ali nema dokaza. Nisam siguran da bi naši organi mogli da se ponose onim što su tada uradili".\nVučić je izjavio da zna šta se dogodilo pre 18 godina, kada su ubijena šestorica srpskih mladića u kafiću "Panda" u Peći, ali da se traže detalji koji bi to potkrepili.\n"Mislim da smo blizu toga. Mi smo znali i pre godinu dana šta se dogodilo. Mislim da sada imamo imena, ali potrebne su dodatne provere", rekao je Vučić.\nOna je tada kazala da je za državu važno da se sazna ko je odgovoran za ubistvo mladića i dodala da je "dosta teško rešavati zločine kada ih niko 10 ili 15 godina nije rešavao".


Korupcija izvire iz javnih nabavki i zapošljavanja | Magazin Plus\n“Borba protiv korupcije u prvom redu treba da se odvija u sopstvenim redovima pri čemu je u fokus potrebno staviti jačanje ličnog i institucionalnog integriteta. Treba potencirati jačanje te borbe u svim institucijama BiH pri čemu u određenom broju njih, zbog prirode djelatnosti i novca koji troše, treba staviti poseban naglasak na ovu problematiku. Na toj listi su Uprava za indirektno oporezivanje, Granična policija, Kancelarija za razmatranje žalbi, Tužilaštvo, Sud, Agencija za istrage i zaštitu, Ministarstvo obrane i druge”, navedeno je u godišnjem revizorskom izvještaju o glavnim nalazima i preporukama za 2016. godinu.\n“Potencijalni počinioci koruptivnih radnji prepoznaju slabosti i nedostatke sistema unutrašnjih kontrola i transparentnosti, što ih ohrabruje i podstiče na aktivnosti koje generišu korupciju”, naglašeno je u izvještaju.\n“Nedostaci i propusti u procesu javnih nabavki mogu imati koruptivne elemente. Zapošljavanje u javnoj upravi je još jedan od procesa koji podrazumijeva visok rizik od mogućih koruptivnih radnji jer je nezaposlenost ogroman društveni problem, što samo po sebi generiše veliki rizik od koruptivnih radnji. Prevare u javnoj upravi se prvenstveno manifestuju u spornosti kvaliteta i tačnosti evidencija koje služe kao podloga za obračun troškova i utvrđivanje namjenske potrošnje gdje je tanka nit između javne i privatne potrošnje ili evidencije o upotrebi i korišćenju službenih automobila”, naglašeno je u izvještaju.


Bijeljina: Premijera predstave “Komedija ometena u razvoju” @ Cafe.ba\nGradsko pozorište “Semberija” večeras će se prvi put predstaviti publici u Bijeljini premijerom predstave “Komedija ometena u razvoju”.\nPredstava je rađena po tekstu Milivoja Mlađenovića, a po motivima satiričnog romana Fransoe Rablea "Gargantua i Pantagruel". Režiser predstave je Dušan Tuzlančić, a igraju Ivan Petrović, Vanja Krtolina, Nenad Blagojević, Mirna Јovanović, Mihailo Maksimović, Marija Novaković i Dušan Ranković, glumci sa čak pet akademija iz regiona.\nSaradnik na predstavi je balerina Ista Stepanov, dobitnik Sterijine nagrade za scenski pokret za 2019. godinu. Za scenografiju je zadužena Erika Vujić, koja je autor scenografija za mnogobrojne predstave Narodnog pozorišta Sombor.\nAutor muzike za predstavu je Dušan Sekulić, kostimograf Biljana Grgur, lektor Saša Latinović, a za šminku i frizure zadužen je Gorislav Vidaković.\nSve karte za prvu predstavu Gradskog pozorišta "Semberija" veoma brzo su prodate, što opravdava osnivanje ove ustanove kulture, rekao je juče zamjenik gradonačelnika Bijeljine Predrag Јović.\nOn je na prijemu za glumce, rukovodstvo i dio stručnog tima rekao da je za Pozorište "Semberija" iz gradskog budžeta ove godine izdvojeno više od 130.000 KM i da je zadovoljan što će bijeljinska publika da uživa u "Komediji ometenoj u razvoju".\nPremijera, kao i sutrašnja repriza, zakazane su 20.00 časova u Centru za kulturu "Semberija", a uz ulaznici posjetioci dobijaju i Pozorišni bonton, koji sadrži i bonton za medije.


Skup mađarske dijaspore u Subotici\nVerujem da će skup političkih predstavnika Mađara koji žive iza matične države i njihovo saglasje biti nešto što neće moći da zaobiđe nijedno odgovorno telo u Mađarskoj – ocenio je potpredsednik Saveza vojvođanskih Mađara Zoltan Bunjik po okončanju dvodnevne konferencije u Subotici. Učesnici su se, imajući u vidu nedavni neuspeli i referendum u Mađarskoj o davanju dvojnog državljanstva za sunarodnike izvan granica matične države složili u sledećem:\n“Uputili smo mađarskoj vladi odnosno parlamentu još jednom zahtev da i dalje ostajemo jedinstveni u tome da se Mađarima koji nemaju državljanstvo Mađarske omogući pojednostavljeno pitanje kako doći do državljanstva.”\nSubotički skup predstavnika mađarske manjine bio je inače i prvi skup mađarske dijaspore bez prisustva predstavnika mađarskih vlasti. Ovom prilikom postignuto je takođe i saglasje o formiranju foruma organizacija prekograničnih Mađara.\n“Dogovoreno je da se ubuduće redovno dva puta godišnje organizuje ovakav skup u različitim zemljama, gde bi se organizacije Mađara iz zemalja van Mađarske dogovarale o svom položaju i o zajedničkim pitanjima i davale međusobno podršku.”\nPremijer Mađarske Ferenc Djurcanj juče je inače najavio donošenje posebnog programa mađarske vlade za poboljšanje položaja prekograničnih mađarskih manjinskih zajednica čiji cilj bi bio da se obezbedi opstanak u njihovim domovinama i očuvanje njihovog višestrukog identiteta.\nNajavljeni program mađarske vlade u pet tačaka predviđa, između ostalog, kako je najavio premijer i petogodišnju nacionalnu vizu za sunarodnike izvan matične države. Učesnici subotičke konferencije mađarske dijaspore, prema rečima potpredsednika Saveza vojvođanskih Mađara Zoltana Bunjika, nisu se posebno izjašnjavali o tim predlozima.\n“Sve pozitivne inicijative u smislu olakšavanja postojećeg položaja manjinskim zajednicama ćemo sigurno podržati. Međutim, u svakom slučaju je i to tačno da naš zahtev za dvojnim državljanstvom i dalje ostaje i da nikakav drugi program ne može biti zamena za taj zahtev.”


Izvještaj Evropske komisije : Korupcija u EU na godišnjem nivou 120 milijardi eura – Magazin Plus\nHome/Izvještaj Evropske komisije : Korupcija u EU na godišnjem nivou 120 milijardi eura\nIzvještaj Evropske komisije : Korupcija u EU na godišnjem nivou 120 milijardi eura\nEvropska komisija objavila je jučer prvi izvještaj o borbi protiv korupcije. Korupcija i dalje predstavlja izazov za Evropu i utiče na sve njene članice, a evropsku ekonomiju košta oko 120 milijardi eura godišnje, navodi se u izvještaju Komisije.\nOvaj izvještaj objašnjava situaciju u svakoj državi članici, kao, naprimjer, koje su mjere u borbi protiv korupcije implementirane, koje od njih dobro rade, koje mogu biti unaprijeđene i na koji način. Izvještaj pokazuje da priroda i nivo korupcije te učinkovitost poduzetih mjera variraju od jedne zemlje članice do druge. Također pokazuje da korupcija zaslužuje više pažnje u svim državama članicama. Ovo je prikazano u rezultatima ankete Eurobarometra o stavovima Evropljana prema korupciji, prenosi Fena.\nAnketa pokazuje da tri četvrtine (76 posto) Evropljana misli da je korupcija široko rasprostranjena, a više od polovine (56 posto) misli da je nivo korupcije u njihovim zemljama povećan u posljednje tri godine. Jedan od 12 Evropljana (osam posto) kaže da su iskusili ili bili svjedoci nekom vidu korupcije u posljednjoj godini.\n“Korupcija potkopava povjerenje građana u demokratske institucije i vladavinu zakona, ona šteti evropskoj ekonomiji i uskraćuje države od prijeko potrebnih poreznih prihoda. Zemlje članice su posljednjih godina mnogo toga uradile u borbi protiv korupcije, ali današnji izvještaj pokazuje da to nije dovoljno. Izvještaj sugeriše moguće mjere i nadam se da će zemlje članice ispoštovati sugestije”, rekla je jučer komesarka Evropske unije za unutrašnje poslove Cecilia Malmstrom.\nU rezimeu izvještaja o susjednoj Hrvatskoj navodi se da je proteklih godina ova država uložila znatne napore u sve veću borbu protiv korupcije. No, čini se da je naglasak stavljen na suzbijanje, a ne na sprečavanje korupcije.\nU izvještaju Komisija Hrvatskoj predlaže stvaranje kodeksa ponašanja izabranih zvaničnika na centralnom i lokalnom nivou uz odgovarajuće instrumente za jamčenje odgovornosti, temeljito provjeravanje prijava o imovinskom stanju i sukoba interesa javnih dužnosnika te uspostavu učinkovitog mehanizma za sprečavanje korupcije u državnim poduzećima i poduzećima kojima upravlja država. Nadalje, Komisija predlaže provedbu strategije sprečavanja korupcije u javnoj nabavi, među ostalim i u zdravstvu, te uspostavu mehanizama za zaštitu zviždača koji prijavljuju slučajeve korupcije.\nDa li ste zavisnik od pornića\nKo su sportisti koji će predstavljati BiH u Sočiju?


26.03.2018. 16:56 > 17:16\nPredsednik Aleksandar Vučić rekao je danas da očekuje da će trgovinska razmena s Mađarskom uskoro da dostigne dve milijarde evra, navodeći da je ta zemlja sada šesti spoljnotrgovinski partner Srbije.\nVučić je na zajedničkoj pres konferenciji s mađarskim premijerom Viktorom Orbanom rekao da su njihovi razgovori danas bili bez otvorenih pitanja, te da su jedine teme bile kako da zajedno radimo na boljoj budućnosti, kako da više mađarskih kompanija dođe i ulaže u Srbiju i kako da se naše kompanije pozicioniraju u Mađarskoj.\n"Politika koju vodi Orban doprinela je stabilizaciji odnosa sa Srbijom, ali je to doprinelo stabilizaciji čitavog regiona i nije značilo samo Mađarima, nego i svim ljudima koji žive u ovom delu Evrope", rekao je Vučić, dodajući da je zahvalan posebno na pomoći i podršci koju Orban pruža vojvođanskim Mađarima.\nJer, kako je pojasnio, svaka pomoć njima pomoć je i podrška Srbiji i stabilizaciji prilika u regionu.\nPosebnu zahvalnost uputio je premijeru Mađarske Viktoru Orbanu lično, za kojeg je rekao da je obezbedio značajna sredstva za obnovu sinagoge i podršsku.\nPredsednik Srbije je istakao da o najboljim političkim i ekonomskim odnosima govori i trgovinska razmena od 1,49 milijardi evra prethodne godine, što je za 22,3 odsto više nego u 2016. godini, a da je u prvom mesecu ove godine zabeležen rast od 39 odsto u odnosu na januar prethodne godine...\nSve to govori, kaže Vučić, da ćemo u kratkom periodu dostići trgovinsku razmenu od 2 milijarde evra i da je Mađarska Srbiji šesti spoljnotrgovinski partner.\nOn je zahvalio Orbanu i na tome što investitori iz Mađarske ne investiraju samo u sever, u Vojvodinu, već i u centralnu Srbiju "i hvala mu na tome".\nDodao je da je ta politika značajna ne samo za Mađarsku, već i za sve ljude koji u ovom delu Evrope žive.\nPredsednik Srbije je ukazao i da je zahvalan na velikoj pomoći koju naš severni sused pruža vojvođanskim Mađarima, uz ocenu da je svaka podrška njima ujedno i podrška Srbiji, sve boljim odnosima, miru i stabilnosti.\nU tom smislu Vučić je istakao da Mađarska pokazuje kako se ponaša suverena i nezavisna zemlja, članica EU, i još jednom popnopvio da smo zahvalni na podršci koju pruža našem putu ka EU.\nPodsetio je da je Mađarski predstavnik bio na svakoj međuvladinoj konferenciji na kojoj su otvarana poglavlja u pregovorima sa EU i zahvalio Orbanu i mađarskom ministru spoljnih poslova Peteru Sijartu jer je uvek, kada se govorilo o Srbiji, bio taj koji nas je podržavao.\n"I kada je reč o pravima nacionalnih manjiina, i svim drugim stvarima Mađarska je bila ta koja nas je podržavala" rekao je Vučić koji je naveo da uvek zna kada su Mađari na nekom sastanku da će Srbija imati glas uz sebe.\n"Uveren sam da imamo dobru budućnost i da ćemo i u porodioci evropskih naroda moći još tešnje, bliže i čvršće da sarađujemo", naglasio je predsednik Vučić.


KRIVIČNA ODGOVORNOST: IVANIĆ I PENDEŠ SU BEZ IZETBEGOVIĆEVE SAGLASNOSTI IZVELI OSBIH IZ KASARNE U BANJA LUCI\nObjavljeno: 08. Jan 2017. 17:01:32\nGrađanski savez (GS) najoštrije osuđuje protivzakonito postrojavanje pripadnika Trećeg puka Oružanih snaga povodom obilježavanja neustavnog praznika entiteta RS, saopćeno je iz ove stranke, piše Patria.\nMladen Ivanić kao član Predsjedništva BiH ima pravo na Počasnu jedinicu, orkestar i Zastavnu grupu, ali vojnici postrojeni danas u Banja Luci su pripadnici Šeste pješadijske brigade, odnosno članovi Trećeg puka OSBiH. Po zakonu, svaku upotrebu Oružanih snaga mora odobriti Predsjedništvo BiH, a to se u ovom slučaju očito nije dogodilo.\nGS smatra da je atmosfera u kojoj se ovakva odluka može donijeti bez pristanka člana Predsjedništva iz reda Bošnjaka rezultat kapitulantskog ponašanja prije svega Bakira Izetbegovića.\nOvim putem ga pozivamo da prestane tražiti i obračunavati se sa neprijateljima u Sarajevu, te da stane u zaštitu zakonitosti i lanca komandovanja tako što će podnijeti krivične prijave protiv Ivanića i Pendeš. Naime, Ivanić i Pendeš su izveli dio OSBIH iz kasarne u Banja Luci bez Izetbegovićevog službenog pristanka i ukoliko ne uradi sve da oni snose konsekvence to će značiti da je on prešutno pristao na uvođenje etničkog lanca komandovanja u OSBiH, upozoravaju iz Građanskog saveza.


Ponovo pozivamo Gradsko vijeće, Gradsku upravu i gradonačelnika Zenice Fuada Kasumovića da riješe status radnika i preduzeća. Samo želimo da izmire obaveze prema radnicima, a, onda, neka dalje rade sa preduzećem šta žele. Neka konačno donesu odluku da li gradu treba Zenicatrans i javno-gradsko preduzeće – poručuje presjednik Sindikata Zenicatransa Huso Sarvan.\nOn napominje da se preostalih 100-njak radnika, zbog neuplaćenih doprinosa, ne mogu prijaviti ni na biro rada. Sarvan ističe da su ovog puta ponovo blokirali i perone izvan zgrade stanice pa autobusi preduzeća Babić Biss-tours Zenica i Prevoza putnika Zavidovići, koje je Gradska uprava Zenice sredinom januara ove godine, privremeno, na tri mjeseca, angažirala za održavanje linija gradskog i prigradskog prijevoza, putnike ponovo ne mogu primati na peronima u sklopu Autobuske stanice Zenica.\nGradska uprava Zenice jučer je ponovo, drugi put ove godine, pozvala Policijsku upravu 1 Zenica da “poduzme sve zakonom propisane mjere iz svoje nadležnosti s ciljem deblokiranja Autobuske stanice Zenica od članova Sindikalne organizacije radnika JKP Zenicatrans-prevoz putnika d.d. Zenica i prestanka ometanja Grada Zenica u ispunjavanju svojih nadležnosti u segmentu organizovanja usluga javnog prevoza na svojoj teritoriji”.


Stefanović i Đorđević na obilježavanju dana policije RS\nSpecijalne snage policije RS, ilustracija\nMinistar unutrašnjih poslova Srbije Nebojša Stefanović izjavio je u utorak u Banjaluci na svečanosti povodom 25 godina MUP-a Republike Srpske, da su policije Republike Srbije i Republike Srpske odlučne da se suprostave svim bezbednosnim izazovima, da očuvaju stabilnost i učine sve da se građani osećaju sigurno.\n"Suočeni smo sa brojnim izazovima i nestabilnostima u regionu. Potencijalni teroristički napadi postaju realna pretnja u čitavom svetu, a i naš region nije bio poštedjen", rekao je Stefanović, a saopštio MUP Srbije.\nOn je rekao da je borba protiv terorizma tačka koja dodatno povezuje MUP Srbije i Republike Srpske.\n"Važno je da ne dozvolimo da se ikada neki sličan scenario dogodi u Republici Srbiji ili Republici Srpskoj ili ma gde drugde", rekao je Stefanović.\nOn je kazao da su krijumčari oružja, trgovci ljudima i narkodileri "odavno u saradnji prevazišli državne granice" i da njihovo kriminalna delovanja ne ugrožavaju samo bezbednost, već i ekonomski napredak i demokratske procese.\nStefanović je rekao da je neophodno da države regiona "ostanu imune" na svaki pokušaj narušavanja stabilnosti".\n"Mi to prijateljstvo i bratski odnos (sa Republikom Srpskom) nikada nećemo zaboraviti, niti će se to ikada promeniti", rekao je Stefanović.\nPre akademije, Stefanović položio je venac na spomen-ploču pripadnicima MUP-a Republike Srpske.\nMinistar unutrašnjih poslova Srbije u Banjaluci je odlikovan Zlatnom značkom policije RS.\nObeležavanju Dana policije RS prisustvuje i ministar odbrane Srbije Zoran Đorđević.


autor: Milan Damjanović 20.09.2020 0\nU ponedeljak, 21. septembra, od 18 časova u Prolazu Pavla Šosbergera kod Novosadske sinagoge biće otvorena izložba plakata „Tolerancija“, nastala kao rezultat angažmana umetnika-aktiviste i grafičkog dizajnera Mirka Ilića.\nNjegovom pozivu na saradnju odazvalo se više od 150 umetnika širom sveta koji su kreirali svoja originalna grafička rešenja na temu tolerancije, svako iz svoje lične i društvene pozicije i kulturnog konteksta.\nSvaki od plakata na svojstven način afirmiše vrlinu tolerancije koja počiva na uverenju da su svi ljudi jednaki u dostojanstvu i pravima, dok istovremeno svedoči da je ova istina uvek nesigurna, dokle god su ljudske sudbine određene društvenim razlikama i na njima zasnovanom isključivanju i diskriminaciji. Tolerancija, zbog toga, nije samo moralna dužnost već je takođe politički i zakonit zahtev.\nIzložba je imala više od 60 postavki u 29 zemalja, i do sada ju je videlo više od 150 hiljada ljudi. Trajaće od 21. septembra do 20. oktobra, a postavka će se moći videti na dve lokacije, u Prolazu Pavla Šosbergera kod Novosadske sinagoge i u Omladinskom centru CK13.


FastComet kuponi i pogodnosti 2022\nHostAdvice FastComet Prikazi Kuponi\n3 Kupona je dostupno za FastComet\nPoslednji pokušaj: pre 6 sati i 51 minut , ISTIČE 14.3.23.\n2488 korisnika je koristilo ovaj kupon\nPoslednji pokušaj: pre 5 dana, 21 sat i 7 minuta , ISTIČE 9.8.23.\n170 korisnika je koristilo ovaj kupon\nPoslednji pokušaj: pre 6 sati i 47 minuta , ISTIČE 1.10.23.\n317 korisnika je koristilo ovaj kupon\nPoslednji pokušaj: pre 33 dana, 20 sati i 31 minut , ISTIČE 20.12.20.\nPoslednji pokušaj: pre 375 dana, 19 sati i 29 minuta , ISTIČE 20.12.20.\nPoslednji pokušaj: pre 106 dana, 8 sati i 44 minuta , ISTIČE 20.12.20.\nPoslednji pokušaj: pre 332 dana, 12 sati i 37 minuta , ISTIČE 31.12.20.\nPoslednji pokušaj: pre 509 dana, 15 sati i 6 minuta , ISTIČE 31.12.20.\nPoslednji pokušaj: pre 463 dana, 1 sat i 10 minuta , ISTIČE 31.12.20.\nPoslednji pokušaj: pre 177 dana, 17 sati i 43 minuta , ISTIČE 27.11.21.\nPoslednji pokušaj: pre 173 dana, 2 sata i 7 minuta , ISTIČE 27.11.21.\nPoslednji pokušaj: pre 170 dana, 13 sati i 41 minut , ISTIČE 30.11.21.\nPoslednji pokušaj: pre 170 dana, 17 sati i 51 minut , ISTIČE 30.11.21.\nPoslednji pokušaj: pre 173 dana, 20 sati i 44 minuta , ISTIČE 30.11.21.\nPoslednji pokušaj: pre 170 dana, 17 sati i 53 minuta , ISTIČE 30.11.21.


PAUNOVIĆ: Završen program podrške inkluziji Roma u više od 20 gradova! - Informer\nInformer | 31. 03. 2017.\nTroipogodišnji projekat za inkluziju Roma, koji je finansirala Evropska unija a sprovela Misija OEBS-a u Srbiji u saradnji sa Kancelarijom za ljudska i manjinska prava, završen je danas, a više hiljada Roma iz preko 20 gradova i opština bili su direktni korisnici ovog projekta\n- Projekat "Ovde smo zajedno - Evropska podrška za inkluziju Roma" jedan je od najuspešnijih i najdelotvornijih projekata u oblasti integracije Roma koji je realizovan u poslednjih desetak godina u našoj zemlji - istakla je Suzana Paunović na danas održanoj završnoj konferenciji projekta u Klubu poslanika.\nPaunović je istakla da je završna konferencija projekta istovremeno i deseti sastanak Upravnog odbora projekta, što govori o izuzetnoj koordinaciji koju je projektni tim imao sa Kancelarijom za ljudska i manjinska prava, ali i svim resornim ministarstvima, agencijama i nacionalnim savetom romske zajednice. U pitanju je kompleksan projekat koji je trajao tri i po godine, obuhvatio šest oblasti, uključio preko 15 različitih nacionalnih partnera i 20 pilot opština širom Srbije.\nKako navodi Paunović, u svakom trenutku su bile dostupne informacije o tome dokle se stiglo sa realizacijom ciljeva, šta je sve postignuto, ali i o problemima i izazovima na koje se nailazilo. Problemi su rešavani zajedničkim naporima i možda je baš tu jedna od „tajni uspeha“ ove inicijative gde bi ovakav model saradnje trebalo zadržati i ubuduće.\nProjekat je direktno podržao realizaciju prethodne, ali i nove Strategije za socijalno uljučivanje Roma u ključnim oblastima, kao što su obrazovanje, zapošljavanje, stanovanje, pružanje usluga na lokalnom nivou, rekla je Paunović, dodajući da su neki od ostvarenih rezultata svakako doprineli i ispunjenju obaveza preuzetih Akcionim planom za poglavlje 23 u pristupanju Srbije Evropskoj uniji.\nPaunović je podsetila da je projekat dao veliki doprinos ispunjavanju Operativnih zaključaka seminara koji zajednički organizuju Vlada Republike Srbije i Evropska unija. Možda najuočljiviji primer jeste izrada jedinstvene nacionalne Baze podataka za praćenje rezultata mera za inkluziju Roma.\nTim projekta je uspeo da podrži osnivanje 20 mobilnih timova od strane lokalnih samouprava, a prvih 20 samouprava je svečano potpisalo Deklaraciju o socijalnom uključivanju Roma i Romkinja koja bi trebalo da da novu energiju i posvećenost lokalnim samoupravama kad je reč o inkluziji romske zajednice, navela je direktorka Kancelarije za ljudska i manjinska prava.\nKada je reč o najboljim praksama u zapošljavanju Roma, Paunović je podsetila da je završena dodela poslednjih komada opreme za 17 preduzeća koja će zaposliti oko 60 Roma i Romkinja, a ukupna vrednost opreme koja je donirana iznosi oko 375.000 evra.\nU sferi obrazovanja projekat je došao do zacrtanog cilja od 1,000 podeljenih stipendija tokom dve školske godine. Okončan je važan proces sertifikacije pedagoških asistenata, njih 191 je primilo diplome o završenom programu na ceremoniji koja je organizovana na Univerzitetu u Kragujevcu čime je završen višegodišnji proces i asistenti su postali deo obrazovnog sistema Republike Srbije, istakla je Paunović.\nU oblasti stanovanja, izrađeno je 13 urbanističkih planova podstandardnih naselja u 11 opština a u 14 opština je pripremljena tehnička dokumentacija za 20-ak infrastrukturnih projekata. Kroz podršku Ministarstvu građevinarstva, saobraćaja i infrastrukture, mapirana su 583 podstandardna romska naselja u Srbiji i uspostavljen geografski informacioni sistem (GIS) koji će omogućiti praćenje i unapređenje uslova stanovanja.\nNa kraju, na osnovu postignutih rezultata, naša želja je da se u skorijoj budućnosti nastavi sa osnivanjem novih mobilnih timova širom Srbije jer za njima potreba svakako postoji, kao i sa projektima koji unapređuju uslove života romske nacionalne manjine, zaključila je Paunović, ocenjujući da ovaj koncept ima svoje mesto i perspektivu u narednom periodu.\nSuzana paunović inkluzija Romi projekat\nPODRŠKA INKLUZIJI Održan sastanak Mreže za romska pitanja\nDa se o problemima Roma više čuje


B&F reč nedelje: "Zloupotreba položaja" - Biznis i Finansije\nHome\tVestiPolitika i društvo\tB&F reč nedelje: “Zloupotreba položaja”\nS obzirom na činjenicu da je „zloupotreba položaja“ prošle nedelje samo šest puta pomenuta u medijima, javno mnjenje moglo bi biti uvereno da živimo u zemlji poštenih direktora, koji se kroz život vode kategoričkim imperativom – Kantovom idejom najčistijeg morala.\nDoduše, ranije se u toku jedne nedelje reč „zaduženost“ pojavila samo dva puta i to u istom mediju, što ne bi čudilo da živimo u Luksemburgu ali s obzirom na činjenicu da je domaći javni dug 60% BDP-a a spoljni čak 90% prava je zagonetka zašto se mediji ne bave ovim problemom u dovoljnoj meri.\nJoš jedan razlog da se bave ovim pitanjima, posebno zloupotrebom položaja, je promena pravne regulative u ovoj oblasti odnosno to što kovanica „zloupotreba službenog položaja“ više neće postojati u Krivičnom zakoniku, ali postojaće slična krivična dela, preciznije definisana, za koja će, nadamo se, kao kazna biti predviđena mogućnost oduzimanja imovine.\nDo sada su oni koji su osuđeni za pribavljanje lične koristi na osnovu svojih (obično političkom linijom stečenih) funkcija, „odrađivali“ po nekoliko godina u zatvorima i vraćali se svojim vilama sa lavićima.\nProšle nedelje o zloupotrebi položaja najviše se pisalo 29. aprila (četiri puta) ali razlog tome je i činjenica da je tada bivšem tunižanskom predsedniku Ben Aliju izrečena treća doživotna robija delom zbog zloupotrebe službenog položaja. Istog dana pisalo se i o istrazi protiv osmoro osumnjičenih u aferi kosovske klinike Medikus zbog organizovanog kriminala, trgovine ljudima, ali i zloupotrebe službenog položaja, kao i o optužnici za zloupotrebu službenog položaja za izgradnju zatvorenog bazena u Kragujevcu.\nNajviše su o zloupotrebi položaja pisali Kurir (33%), Informer i Alo (po 17%), Pregled (16%) a od televizija ova kovanica se najčešće nalazila u kratkim vestima na Pinku 2.\nDa podsetimo, svake nedelje uredništvo “Biznisa i Finansija” bira reč za koju veruje da će obeležiti narednih sedam dana. Od petka do petka agencija Real Time Clipping prati pojavljivanje ove reči u ekonomskom i političkom kontekstu.


Prosek na Pravnom fakultetu joj je deset, na Filološkom osam. Mina objašnjava da je njen izbor studija logičan, jer postoje mnoge veze između prava i filologije, piše RTS.\n- Jezik je generalno veoma značajan za pravo, od samog pisanja pravnih akata do tumačenja. I takođe treba uzeti u obzir i značaj mnogih stranih jezika u međunarodnim organizacijama i u međunarodnom pravu. I u krajnjoj liniji mislim da što više stranih jezika čovek zna, to je više u stanju da posmatra iz tuđe perspektive kako pravne norme tako i shvati i bilo šta što je napisano i rečeno - kaže Mina Kuzminac.\n- Prošle godine sam bila deo tima Pravnog fakulteta na Međunarodnom takmičenju iz arbitražnog rešavanja slučajeva iz međunarodne trgovine. Naučili smo brojne nove stvari kako da pišemo pravne akte, kako da govorimo. A sa druge strane nas je naučilo da kako da zaista budemo tim koji ima zajdnički zadatak i cilj - kaže Kuzminac.\n"Želim da kažem svima da bi trebalo da slede svoje snove"\n- Neminovno je uložiti veliki trud da bi se nešto veliko i postiglo. Sa druge strane, zaista želim da kažem svima da bi trebalo da slede svoje snove, iako je to možda nešto drugačije, kao što sam ja odlučila da upišem dva fakulteta paralelno, što nije toliko često - kaže Kuzminac.\nSTVARAMO LIDERE KOJI MENJAJU SVET NA BOLJE Novi konkurs Hemofarma za studente i diplomce


Kurtoazna poseta ambasadora Švajcarske Ursa Šmida Ministru unutrašnjih poslova Republike Srbije Aleksandru Vulinu\nAmbasador Švajcarske u Republici Srbiji, Urs Šmid, sastao se 22. marta 2021. godine sa Ministrom unutrašnjih poslova Republike Srbije, Aleksandrom Vulinom.\nGlavna tema razgovora bila je bilateralna saradnja Švajcarske i Srbije, konkretnije policijska saradnja i saradnja u oblasti migracija.\nAmbasador Švajcarske Urs Šmid sa Ministrom unutrašnjih poslova Republike Srbije Aleksandrom Vulinom ©Ministarstvo unutrašnjih poslova Republike Srbije\nAmbasador Šmid zahvalio se ministru Vulinu na dosadašnjoj uspešnoj policijskoj saradnji i na kontinuiranoj primeni bilateralnog sporazuma o policijskoj saradnji dveju zemalja iz 2011. godine.\nAmbasador se takođe zahvalio ministru na podršci koju je Ministarstvo unutrašnjih poslova pružilo migracionom dijalogu dveju zemalja, na osnovu migracionog partnerstva zaključenog 2009. godine. Partnerstvo dve zemlje usredsređeno je na upravljanje migracijama i sprečavanje neregularnih migracija, a novi sastanak u okviru migracionog dijaloga predviđen je kasnije ove godine.\nPosebnu zahvalnost Ambasador je uputio Vladi Republike Srbije i Komesarijatu za izbeglice i migracije Republike Srbije, koji predstavljaju strateške partnere Švajcarske, na velikim naporima koje je Srbija uložila u cilju upravljanja tokovima migranata i izbeglica, naročito od 2015. godine.\nNa kraju sastanka, ambasador i ministar razmenili su svoja mišljenja po pitanju borbe protiv organizovanog kriminala i potrebe zaštite novinara koji se bave i istražuju o ovim temama.


Kardinale u Vatikanu je razbesnela vest o otvaranju Mekdonaldsovog restorana kod trga Svetog Petra iznad kardinalske rezidencije.\n„Ovo je, u najmanju ruku, kotroverzna, perverzna odluka“ rekao je kardinal Elio Sgreča u intervjuu za današnje izdanje dnevnika Republika.\nOtvaranje Mekdonaldsa na trgu sa desne strane vatikanske bazilike „ni na jedan način ne poštuje tradiciju arhitekture trga Svetog Petra“, rekao je kardinal.\nKardinal Elio Sgreča ne živi u spornoj zgradi ali je govorio u ime sedam kardinala koji žive u toj oblasti, koja se prostire na 538 kvadratnih metara koju je ASPA, (administracija nasleđa aspostolske stolice) koja raspolaže sa vatikanskim nekretninama, namenila izdavanju.\nJedan od ljutih kardinala je čak pisao papi Franji tražeći njegovu intervenciju protiv ove odluke koja bi Vatikanu donosila 30.000 evra mesečno, ali i buku i mirise burgera, piše Republika.\n„Tokom poslednjih nekoliko godina, identitet ovog područja je izgubljen“, rekao je Moreno Prosperi, šef Komiteta za zaštitu istorijskog okruga oko Vatikana zbog, kako je reako, povećanog broja suvenirnica i ulične prodaje“.\nKardinal Domeniko Kalkanjo, šef Aspe, rekao je za Republiku da neće odsustati od dogovorenog ortvaranja restorana jer je „dogovor povoljan i ne vidi u tome ništa loše“, prenosi AFP.\nVatikan protiv Trampa: Jedan od mračnijih momenata istorije SAD